hotchpotch/miracl-hf-unified huggingface dataset:
บุญส่ง น้อยโสภณ
บุญส่ง น้อยโสภณ (เกิด 7 สิงหาคม พ.ศ. 2491) อดีตผู้พิพากษาอาวุโสในศาลอุทธรณ์ภาค 7 และอดีตกรรมการการเลือกตั้ง (กกต.) รับผิดชอบด้านกิจการสืบสวนสอบสวนและวินิจฉัย
ได้รับเลือกตั้งจากผู้พิพากษาทุกชั้นศาลทั่วประเทศ ให้ดำรงตำแหน่ง
ได้รับเลือกตั้งจากสมาชิกสหกรณ์ออมทรัพย์ศาลยุติธรรม จำกัด ให้เป็น
พินเทอเรสต์
พินเทอเรสต์ () เป็นเครื่องมือที่ผู้คนใช้เก็บรวบรวมแนวความคิดสำหรับโครงการต่าง ๆ ที่พวกเขาสนใจ ผู้ใช้สามารถสร้างและแบ่งปันของที่สะสมไว้ (เป็น "บอร์ด") แบบเป็นที่คั่นหนังสือภาพ (เป็น "เข็มหมุด") ซึ่งพวกเขาใช้สำหรับวางแผน และจัดโครงการ, จัดกิจกรรม หรือบันทึกบทความและตำรา นอกจากนี้ยังมีคุณสมบัติเช่นการบันทึกบางอย่างที่อาจไม่เข้ากันกับบอร์ด เว็บไซต์นี้ได้รับการก่อตั้งโดยเบน ซิลเบอร์แมนน์, พอล เซียอารา และอีวาน ชาร์ป ได้รับการบริหารจัดการโดยโคลด์บริลแลปส์ ตลอดจนได้รับทุนจากกลุ่มเล็ก ๆ ของผู้ประกอบการและนักลงทุน
ธีรวัฒน์ ธีรโรจน์วิทย์
ธีรวัฒน์ ธีรโรจน์วิทย์ (เกิด 11 มกราคม พ.ศ. 2496) เคยเป็นผู้พิพากษาอาวุโสในศาลอุทธรณ์ อดีตกรรมการการเลือกตั้ง (กกต.) รับผิดชอบด้านกิจการพรรคการเมืองและการออกเสียงประชามติ
ภุชงค์ นุตราวงศ์
ภุชงค์ นุตราวงศ์ อดีตเลขาธิการคณะกรรมการการเลือกตั้ง(กกต.) และอดีตรองเลขาธิการคณะกรรมการการเลือกตั้ง ด้านกิจการการมีส่วนร่วม (พ.ศ. 2553) และมีคู่สมรสคือ พรวรินทร์ นุตราวงศ์
ภุชงค์ สำเร็จการศึกษาระดับปริญญาตรีศิลปศาสตรบัณฑิต (รัฐศาสตร์) จากมหาวิทยาลัยเชียงใหม่ และปริญญาโท รัฐศาสตรมหาบัณฑิต (การปกครอง) จากคณะรัฐศาสตร์ จุฬาลงกรณ์มหาวิทยาลัย
ภุชงค์ เริ่มรับราชการในสังกัดสำนักงานปลัดกระทรวงมหาดไทย จนกระทั่งดำรงตำแหน่งหัวหน้าฝ่ายในสังกัดกองกลาง สำนักงานปลัดกระทรวงมหาดไทย จึงได้โอนมาสังกัดสำนักงานคณะกรรมการการเลือกตั้ง ในยุคเริ่มต้นก่อตั้งสำนักงาน กกต. จนกระทั่งได้รับแต่งตั้งเป็นผู้อำนวยการสำนักการประชุม เป็นผู้อำนวยการสำนักเลขานุการคณะกรรมการการเลือกตั้ง และเป็นรองเลขาธิการคณะกรรมการการเลือกตั้ง ในปี พ.ศ. 2553
จากนั้นจึงได้ลาออกจากราชการ เพื่อสมัครเข้ารับตำแหน่งเลขาธิการคณะกรรมการการเลือกตั้ง ในปี พ.ศ. 2555 และเป็นข้าราชการในสังกัด กกต. คนแรกที่ได้ดำรงตำแหน่งเลขาธิการ กระทั่งในปี พ.ศ. 2558 คณะกรรมการการเลือกตั้ง มีมติให้เลิกจ้างเนื่องจากไม่ผ่านการประเมินผลงานตามเกณฑ์ที่กำหนด
วัดท่ามะเกว๋น
วัดวัดท่ามะเกว๋น เดิมเป็นวัดร้าง สันนิษฐานว่าสร้างขึ้นก่อนปีพุทธศักราช 2090 ได้รับการบูรณะในปี พ.ศ. 2345
ปัจจุบันพระอธิการเคลื่อน สุทสฺสีโล ดำรงตำแหน่งเป็นเจ้าอาวาสวัดวัดท่ามะเกว๋น
จูเลียน กรีน
จูเลียน เวสลีย์ กรีน () เกิด 6 มิถุนายน 1995 เป็นนักฟุตบอลชาวอเมริกันที่เล่นเป็นปีกให้กับสโมสรฟุตบอลบาเยิร์นมิวนิกและฟุตบอลทีมชาติสหรัฐอเมริกา ในการเล่นกับทีมชาติเยาวชน เขาได้ลงเล่นกับทั้งทีมชาติเยอรมนีและทีมชาติสหรัฐอเมริกา เนื่องจากเขาถือ 2 สัญชาติ
ชะมดต้น
ชะมดต้น มีชื่อสามัญหลายชื่อ เช่น Abelmosk, ambrette seeds, annual hibiscus, Bamia Moschata, Galu Gasturi, muskdana, musk mallow,เป็นพืชในวงศ์ Malvaceae เป็นพืชล้มลุก อายุปีเดียว ใบเดี่ยว ผิวใบมีขนรูปดาวทั้งสองด้าน ก้านใบยาว ดอกเดี่ยว กลีบดอกสีเหลือง โคนกลีบสีแดง เกสรตัวผู้จำนวนมาก เชื่อมติดเป็นท่อยาว เมล็ดรูปไต มีกลิ่นฉุน
เมล็ดของพืชชนิดนั้ทางแพทย์แผนไทยเรียกเทียนชะมด ใช้เป็นยาบำรุงธาตุ ขับลม บดกับน้ำนมใช้ทาแก้หิด ถ้าเคี้ยวจะได้กลิ่นเหมือนชะมดเช็ด เมล็ดบดเป็นผง ใช้โรยตู้เสื้อผ้าเพื่อป้องกันแมลง น้ำมันที่กลั่นจากเมล็ดใช้ทำน้ำหอม เมล็ดใช้แต่งกลิ่นกาแฟ ใบใช้รับประทานเป็นผัก ในอินเดีย พืชชนิดนี้ใช้ทำยาตามตำราอายุรเวท
เซ็ลเลอ
เซ็ลเลอ (, ) เป็นเมืองและเมืองหลวงของเขตเซ็ลเลอในรัฐโลว์เออร์แซกโซนี ประเทศเยอรมนี เมืองตั้งอยู่บนฝั่งแม่น้ำอัลเลอร์ สาขาแม่น้ำของแม่น้ำเวเซอร์ เมืองมีประชากร 71,000 คน
เมืองพี่น้องและเมืองแฝดของเมืองเซ็ลเลอได้แก่
Mansonia gagei
จันทน์ชะมด, จันทน์หอม หรือ จันทน์พม่า () เป็นไม้ยืนต้นผลัดใบในวงศ์ชบา (Malvaceae) ลำต้นตรง เปลือกสีเทาอมขาว ใบเดี่ยว ดอกช่อ ขนาดเล็ก สีขาว ผลแห้ง แต่ละผลมีปีกรูปสามเหลี่ยมที่ปลายผล 1 อัน ไม้ที่ตายเองมีกลิ่นคล้ายชะมด ใช้ทำหีบ ตู้เสื้อผ้า เนื้อไม้ใช้ผสมในยาแก้ไข้ น้ำมันที่กลั่นจากเนื้อไม้ ใช้ทำน้ำหอม ผสมในยาบำรุงหัวใจ เครื่องยาจันทน์ชะมดที่มีจำหน่ายตามร้านขายยาไทยในปัจจุบันได้มาจากแก่นพืชชนิดนี้
หวายกุ้งน้ำพราย
หวายกุ้งน้ำพราย () เป็นหวายกอขนาดใหญ่ ออกดอกครั้งเดียวแล้วตาย กาบหุ้มลำเมื่อสดมีสีเขียวอ่อนมีขุยสีน้ำตาล และมีสีน้ำตาลมีขุยสีเทาเมื่อแห้ง หนามขนาดใหญ่ค่อนข้างแน่น ผลกลมเมื่อแห้งมีสีน้ำตาลแดง ขอบเกล็ดหุ้มผลสีดำสลับกับริ้วสีเหลือง กระจายพันธุ์ในบอร์เนียว สุมาตรา คาบสมุทรมลายู ไปจนถึงภาคใต้ของไทย ใช้ผูกมัดหรือสานตะกร้าแบบหยาบๆ ใช้สานเครื่องมือดักปลาหรือกรงไก่ ยอดรับประทานได้และมีจำหน่ายในท้องตลาดในซาราวะก์ แต่ชนพื้นเมืองในคาบสมุทรมลายูเชื่อว่ามีพิษ
บัลลังก์เมฆ
บัลลังก์เมฆ เป็นบทประพันธ์โดย วาณิช จรุงกิจอนันต์ และ ยุทธนา มุกดาสนิท ถูกนำมาสร้างเป็นละครโทรทัศน์และละครเวทีมาแล้วหลายครั้งด้วยกัน
โดยครั้งแรกสร้างเป็นละครโทรทัศน์ ในปี พ.ศ. 2536 ผลิตโดย บริษัท เอ็กแซ็กท์ จำกัด กำกับการแสดงโดย สุพล วิเชียรฉาย นำแสดงโดย ภัทราวดี มีชูธน, สมบัติ เมทะนี, สรพงษ์ ชาตรี, กรุง ศรีวิไล ออกอากาศทางสถานีวิทยุโทรทัศน์กองทัพบกช่อง 5 เมื่อวันที่ 26 มิถุนายน พ.ศ. 2536 – 13 พฤศจิกายน พ.ศ. 2536
ต่อมา บริษัท ซีเนริโอ จำกัด นำกลับมาสร้างเป็นละครเวที ในชื่อ "บัลลังก์เมฆ เดอะมิวสิคัล" กำกับโดย ถกลเกียรติ วีรวรรณ นำแสดงโดย สินจัย เปล่งพานิช, ทรงสิทธิ์ รุ่งนพคุณศรี, ภาณุเดช วัฒนสุชาติ, กลศ อัทธเสรี เปิดการแสดงแล้ว 3 ครั้ง ในปี พ.ศ. 2544, พ.ศ. 2545 และ พ.ศ. 2550 โดยสองครั้งแรกแสดงที่ศูนย์วัฒนธรรมแห่งประเทศไทย ส่วนครั้งที่สามจัดแสดงที่โรงละครเมืองไทยรัชดาลัย เธียเตอร์ ศูนย์การค้าดิเอสพละนาดการเปิดการแสดงทั้งสามครั้งนั้นรวมแล้วทั้งหมดเปิด 80 รอบการแสดง
และนำกลับมาสร้างเป็นละครโทรทัศน์ใหม่อีกครั้งในปี พ.ศ. 2558 ผลิตโดย เอ็กแซ็กท์ และ ซีเนริโอ กำกับการแสดงโดย สันต์ ศรีแก้วหล่อ นำแสดงโดย พิยดา จุฑารัตนกุล, สมชาย เข็มกลัด, ปฏิภาณ ปฐวีกานต์, ศรราม เทพพิทักษ์ ออกอากาศทางช่องช่องวัน ในเครือของจีเอ็มเอ็มแกรมมี่ ตั้งแต่วันที่18 พฤษภาคม พ.ศ. 2558 - 10 สิงหาคม พ.ศ. 2558 และได้นำกลับมาออกอากาศใหม่ซ้ำอีกครั้งทุกวันเสาร์-อาทิตย์ ตั้งแต่วันที่ 5 กันยายน พ.ศ. 2558 เป็นต้นไป
และในปี พ.ศ. 2561 ซีเนริโอ ได้จัดทำละครเวทีชุด เมืองไทยรัชดาลัย The Musical Show ตอน Ladies Of The Stage โดยนำละครเวที 3 เรื่องกลับมาแสดงใหม่พร้อมๆกัน หนึ่งในนั้นคือ บัลลังก์เมฆ เดอะมิวสิคัล นำแสดงโดย สินจัย เปล่งพานิช, รัดเกล้า อามระดิษ, ณัฐ ศักดาทร, วิชญาณี เปียกลิ่น, อาณัตพล ศิริชุมแสง
กุหลาบร้ายกลายรัก
กุหลาบร้ายกลายรัก เป็นละครโทรทัศน์ไทย แนวโรแมนติก-ดราม่า นำแสดงโดย วรินทร ปัญหกาญจน์, ภีรนีย์ คงไทย และนักแสดงชั้นนำอีกมากมาย เริ่มออกอากาศตอนแรกวันที่ 11 มีนาคม พ.ศ. 2554–2 เมษายน พ.ศ. 2554 ออกอากาศทุกวันศุกร์ เวลา 20.30 - 22.45 น. เสาร์-อาทิตย์ เวลา 20.15 - 22.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ดวงมาลีมณีจันทร์ จำกัด โดยผู้จัด จันทร์จิรา จูแจ้ง จากบทประพันธ์โดย ชลาลัย บทโทรทัศน์โดย ทะเลชมภู กำกับการแสดงโดย คฑาเทพ ไทยวานิช
วัดนวมินทรราชูทิศ
วัดนวมินทรราชูทิศ ตั้งอยู่ที่เมืองเรย์แฮม รัฐแมสซาชูเซตส์ ในวันที่ 1 สิงหาคม พ.ศ. 2545 วัดนวมินทรราชูทิศ ได้ถือกำเนิดอย่างเป็นทางการ ณ อพาร์ตเมนท์ เลขที่ 1765 Commonwealth Ave รัฐแมสซาชูเซตส์ ต่อมาในวันที่ 1 มิถุนายน พ.ศ. 2546 ได้ย้ายไปอยู่ที่บ้านเลขที่ 11 Wilmot St Watertown รัฐแมสซาชูเซตส์ และย้ายมายังที่ตั้งปัจจุบัน 382 South Street East เมืองเรย์แฮม รัฐแมสซาชูเซตส์ 02767 เมื่อวันที่ 2 กรกฎาคม พ.ศ. 2547 และได้มีพิธีเปิดโครงการก่อสร้างอุโบสถหรือ Ground Breaking เมื่อเวลา 10.09 น.ของวันที่ 20 กันยายน พ.ศ. 2547 โดยระบุว่าพระอุโบสถทรงไทยประยุกต์ ที่มีพื้นที่ 110,000 ตารางฟุต ใช้งบก่อสร้าง 50 ล้านดอลลาร์สหรัฐ ซึ่งจะทำให้วัดแห่งนี้กลายเป็นวัดไทยนอกประเทศที่ใหญ่ที่สุด
บีน แวง สถาปนิกผู้ออกแบบสร้างอุโบสถของวัดนวมินทรราชูทิศ กล่าวว่า อุโบสถดังกล่าว ออกแบบตามแนวคิดของพระพรหมวชิรญาณ (ปสฤทธิ์ เขมงฺกโร) ประธรรมกรรมการอำนวยการวัดนวมินทรราชูทิศ ที่บอกว่าต้องการให้เป็นการผสมผสานระหว่างสถาปัตยกรรมตะวันออกและตะวันตก คือสถาปัตยกรรมแบบนิวอิงแลนด์และไทยเข้าด้วยกัน เพื่อให้ขัดกับสภาพแวดล้อมของเมือง ขณะเดียวกันก็สามารถรักษาเอกลักษณ์ความเป็นไทยเอาไว้
โดยส่วนกลางของอุโบสถ จะเป็นอาคารสามชั้น (ไม่รวมเจดีย์)
พระพรหมวชิรญาณ (ปสฤทธิ์ เขมงฺกโร) เจ้าอาวาสวัดยานนาวา กรรมการมหาเถรสมาคม (มส.) กล่าวว่า การจัดสร้างวัดนวมินทรราชูทิศ ก็เพื่อเฉลิมพระเกียรติพระบาทสมเด็จพระเจ้าอยู่หัว เนื่องในโอกาสฉลองสิริราชสมบัติครบ 60 ปี และเป็นอนุสรณ์ที่พระบาทสมเด็จพระเจ้าอยู่หัว มีพระราชสมภพที่เมืองบอสตัน โดยได้มีการสร้างอุโบสถและตัววัดตั้งแต่ปี พ.ศ. 2554 บนเนื้อที่ 233 ไร่ ด้วยงบประมาณกว่า 2,000 ล้านบาท และได้รับเงินสนับสนุนจากรัฐบาลไทยกว่า 500 ล้านบาท ทำให้วัดนวมินทรราชูทิศ เป็นวัดไทยในต่างประเทศที่ใหญ่ที่สุดในโลก
นอกจากนี้ พระบาทสมเด็จพระเจ้าอยู่หัว ได้พระราชทานพระบรมรูปของพระองค์ มาประดิษฐานที่โถงทางเข้า และภายในวัดยังมีการจัดนิทรรศการแสดงพระราชประวัติ พระราชกรณียกิจ ขณะที่พระองค์ทรงมีพระราชสมภพในเมืองบอสตัน อีกทั้งยังมีการจัดตั้งสถาบันการศึกษาทางพระพุทธศาสนา และศูนย์วิปัสนาขนาดใหญ่ด้วย
พีระศักดิ์ พอจิต
พีระศักดิ์ พอจิต (เกิด 5 พฤษภาคม พ.ศ. 2503) เป็นรองประธานสภานิติบัญญัติแห่งชาติคนที่ 2 และกรรมการในคณะกรรมการเตรียมการปฏิรูปประเทศ กรรมการในคณะกรรมการเตรียมการยุทธศาสตร์ชาติ กรรมการในคณะกรรมการเตรียมการเพื่อสร้างความสามัคคีปรองดองตาม คำสั่งหัวหน้าคณะรักษาความสงบแห่งชาติ ที่ 3/2560
อัยการพิเศษประจำกรมช่วยราชการสำนักงานอัยการจังหวัดอุตรดิตถ์ นายกองค์การบริหารส่วนจังหวัดอุตรดิตถ์ นักกฎหมายชาวไทย เนติบัณฑิตไทย
นายพีระศักดิ์ พอจิต ชื่อเล่น "อ๋อง" สำเร็จการศึกษาระดับชั้นมัธยมศึกษาที่โรงเรียนสูงแม่นชนูปถัมภ์ จังหวัดแพร่ จบการศึกษาจากคณะนิติศาสตร์ มหาวิทยาลัยรามคำแหง, เนติบัณฑิต สำนักอบรมศึกษากฎหมายแห่งเนติบัณฑิตยสภา, คณะศิลปศาสตร์ (ปริญญาโทสาขารัฐศาสตร์) มหาวิทยาลัยรามคำแหง ในอดีตทำงานเป็นอัยการพิเศษประจำกรมช่วยราชการสำนักงานอัยการจังหวัดอุตรดิตถ์ ประชาชนในพื้นที่จึงมักเรียกว่า “อัยการอ๋อง” ต่อมาลาออกมาลงสมัคร ส.ว. อุตรดิตถ์ เมื่อปี พ.ศ. 2549 และได้รับชัยชนะ แต่การเลือก ส.ว.ครั้งนั้นล้มเลิกไปเนื่องจากการรัฐประหาร 19 กันยายน พ.ศ. 2549 จึงไปลงสมัครเป็นนักการเมืองท้องถิ่น และได้รับเลือกตั้งเป็นนายกองค์การบริหารส่วนจังหวัด (อบจ.) ช่วงปี พ.ศ. 2551-2555 ต่อมาเขาได้ลงสมัครเป็น สว. อุตรดิตถ์ เมื่อ 30 มีนาคม พ.ศ. 2557 โดยได้รับเลือกด้วยคะแนน 101,895 คะแนน และได้รับการเลือกให้ดำรงตำแหน่งรองประธานวุฒิสภาคนที่ 2 เอาชนะ นายจองชัย เที่ยงธรรม ส.ว. สุพรรณบุรี ด้วยคะแนน 89 : 57 เสียง ในวันเดียวกับที่นายสุรชัย เลี้ยงบุญเลิศชัย ได้รับเลือกเป็นประธานวุฒิสภา
ในเดือนกรกฎาคม พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ และเมื่อวันที่ 8 สิงหาคม พ.ศ. 2557 นายพีระศักดิ์ได้รับเลือกตั้งให้เป็นรองประธานสภานิติบัญญัติแห่งชาติ คนที่ 2เขาได้แต่งตั้ง นางสาว พณัศยา พอจิต ลูกสาวของเขา เป็นข้าราชการรัฐสภาฝ่ายการเมือง ตำแหน่งผู้ช่วยเลขานุการรองประธานสภานิติบัญญัติแห่งชาติ คนที่สอง
นายพีระศักดิ์ มีความชื่นชอบส่วนตัวคือ ชอบกีฬาฟุตบอลมาก โดยมีตำแหน่งเป็นนายกสมาคมกีฬาจังหวัดอุตรดิถ์ และประธานสโมสรฟุตบอลจังหวัดอุตรดิตถ์ ในระดับดิวิชัน 2 โซนภาคเหนือ และเป็นผู้สนับสนุนนอตทิงแฮมฟอเรสต์ สโมสรฟุตบอลที่มีชื่อเสียงและเกียรติประวัติยาวนานของอังกฤษ โดยมักจะสวมชุดแข่งของนอตทิงแฮมฟอเรสต์ลงแข่งเสมอ ๆ ในการแข่งขันที่เจ้าตัวเข้าร่วม โดยสนับสนุนมาตั้งแต่ยุคทศวรรษที่ 70 ซึ่งเป็นช่วงที่สโมสรประสำเร็จ
ระหว่าง วันที่ 1 มีนาคม พ.ศ. 2560 ถึง 11 ตุลาคม พ.ศ. 2561 มีการแต่งตั้ง นาย ณัฐพงศ์ พันธเกียรติไพศาล เป็นข้าราชการรัฐสภาฝ่ายการเมืองตำแหน่งที่ปรึกษารองประธานสภาคนที่ สอง
และในวันที่ วันที่ 12 ตุลาคม พ.ศ. 2561 มีการแต่งตั้ง นาง ประยูร เหล่าสายเชื้อ รองประธาน บริษัท โตโยต้า ดีลักซ์ จำกัด เป็นข้าราชการรัฐสภาฝ่ายการเมืองตำแหน่งที่ปรึกษารองประธานสภาคนที่ สอง
รายนามนายกรัฐมนตรีเนเธอร์แลนด์
บทความนี้รวบรวมรายนามนายกรัฐมนตรีเนเธอร์แลนด์ตั้งแต่การก่อตั้งตำแหน่งนี้ขึ้นมาภายใต้รัฐธรรมนูญปี ค.ศ. 1848
สาทรสแควร์
อาคารสาทรสแควร์ () เป็นอาคารสำนักงานสูง 41 ชั้น ตั้งอยู่หัวมุมแยกสาทร-นราธิวาส (แยกถนนสาทรเหนือ ตัดถนนนราธิวาสราชนครินทร์) เขตบางรัก ใกล้กับสถานีช่องนนทรี พื้นที่ 75,000 ตารางเมตร แบ่งเป็น 3 ส่วน คือ ส่วนร้านค้าและสิ่งอำนวยความสะดวกชั้น 1 ถึง 3 ส่วนสำนักงานชั้น 4 ถึง 38 และส่วนบนสุดชั้น 39 ถึง 40 เป็นร้านอาหารเชลาวี (CÈ LA VI Bangkok) ตัวอาคารแวดล้อมไปด้วยสิ่งอำนวยความสะดวก ได้แก่ โรงแรมดับเบิ้ลยู กรุงเทพ (โรงแรม 5 ดาว) และบ้านสาทร (หลวงสาทรราชายุตก์ (ยม พิศลยบุตร)) ซึ่งเคยเป็นที่ตั้งสถานเอกอัคราชทูตสหพันธรัฐรัสเซียประจำประเทศไทย นอกจากนี้ อาคารสาทรสแควร์ ยังได้รับรางวัลอาคารอนุรักษ์พลังงาน รางวัลลีด (Leadership in Energy and Environmental Design : LEED) ของสภาอาคารเขียวสหรัฐอเมริกา (U.S. Green Building Council : USGBC) ระดับทองคำ (GOLD) ซึ่งเป็นระดับสูงสุดแห่งเดียวของอาคารสำนักงานบนถนนสาทร อาคารยังโดดเด่นด้วยสถาปัตยกรรมที่สวยงามเป็นสัญลักษณ์ให้กับแยกสาทร
นอกจากนี้ สถานเอกอัครราชทูตเบลเยียมประจำประเทศไทย ตั้งอยู่ที่ชั้น 16 ของอาคารอีกด้วย
เฮการี ยูไนเต็ด
เฮการี ยูไนเต็ด () เป็นสโมสรฟุตบอลกึ่งอาชีพ ตั้งอยู่ในเมืองพอร์ตมอร์สบี ปาปัวนิวกินี สโมสรฟุตบอลเฮการี ยูไนเต็ดเป็นผู้ชนะการแข่งขันปาปัวนิวกินีเนชันแนลซอคเคอร์ลีกนับตั้งแต่ปี ค.ศ. 2006 เป็นต้นมา ในปี ค.ศ. 2010 เฮการี ยูไนเต็ดเป็นสโมสรฟุตบอลสโมสรแรกนอกจากออสเตรเลียและนิวซีแลนด์ที่ได้เข้าร่วมการแข่งขันฟุตบอลชิงแชมป์สโมสรโลก 2010ในเมืองอาบูดาบี การมีโอกาสเข้าร่วมการแข่งขันชิงแชมป์สโมสรโลกในครั้งนี้ส่งผลให้กลายเป็นครั้งแรกที่ปาปัวนิวกินีและสโมสรหมู่เกาะแปซิฟิกใต้มีโอกาสเข้าร่วมการแข่งขันในระดับสโมสรของฟีฟ่าเป็นครั้งแรก
แกรนด์ เซ็นเตอร์ พอยท์ ราชดำริ
แกรนด์ เซ็นเตอร์ พอยท์ ราชดำริ () คือโรงแรมแห่งหนึ่ง ตั้งอยู่บนถนนราชดำริ เขตปทุมวัน โดยมีห้องต่างๆ กว่า 526 ห้อง ปลายสุดของอาคารมีลักษณะเด่นเป็นยอดแหลมสองชั้นสีฟ้า ตัวอาคารตั้งอยู่ใกล้สถานีราชดำริ แยกราชประสงค์ สวนลุมพินี ศาลท้าวมหาพรหม โรงแรมเอราวัณ ศูนย์การค้าเกษร เซ็นทรัลเวิลด์ และสยามพารากอน ภายในโรงแรมยังมีร้านอาคารคอฟฟี่บีน ห่างจากสนามบินสุวรรณภูมิ 40 กิโลเมตร
ปลาไหลป้ายแดง
ปลาไหลป้ายแดง เป็นละครโทรทัศน์ไทย แนวโรแมนติก-คอมเมดี นำแสดงโดย กฤษฎา พรเวโรจน์, เข็มอัปสร สิริสุขะ และนักแสดงชั้นนำอีกมากมาย เริ่มออกอากาศตอนแรกวันที่ 5 กุมภาพันธ์ พ.ศ. 2554–6 มีนาคม พ.ศ. 2554 ออกอากาศทุกวันศุกร์ เวลา 20.30 - 22.45 น. เสาร์-อาทิตย์ เวลา 20.15 - 22.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท กู๊ด ฟีลลิ่ง จำกัด โดยผู้จัด สมจริง ศรีสุภาพ จากบทประพันธ์โดย ณารา บทโทรทัศน์โดย สมภพ ผูกพันน้อย กำกับการแสดงโดย วรวิทย์ ศรีสุภาพ
ไทยแลนด์ก็อตทาเลนต์ ซีซั่นที่ 4
ไทยแลนด์ก็อตทาเลนต์ ซีซัน 4 - 4D กล้าได้อีก ทำได้อีก () เป็นรายการเรียลลิตี้โชว์เกี่ยวกับการประกวดที่เฟ้นหาคนที่มีความสามารถโดดเด่น โดยไม่จำกัดอายุ เพศ จำนวน รวมทั้งประเภทของโชว์ โดยบริษัท ยูนิลีเวอร์ (ประเทศไทย) จำกัด ซื้อลิขสิทธิ์การประกวดบริเทนส์กอตแทเลินต์ จากประเทศอังกฤษมาออกอากาศในประเทศไทย โดยให้เวิร์คพอยท์ เอ็นเทอร์เทนเมนท์ ร่วมกับโซนีมิวสิก เป็นผู้ผลิตรายการ เป็นรายการแรกของเวิร์คพอยท์ที่ผลิตด้วยการถ่ายทอดสด นับเป็นประเทศที่ 43 ของโลก และประเทศที่ 5 ของเอเชียที่มีรายการนี้ และเป็นฤดูกาลที่ 4 ของประเทศไทยหลังได้การตอบรับอย่างดีในสามฤดูกาล
รอบออดิชั่น แข่งขัน ณ โรงละครอักษรา คิง พาวเวอร์ คอมเพล็กซ์ เป็นเวลา วัน ตั้งแต่วันที่ และจะนำเทปบันทึกภาพมาออกอากาศทุกวันเสาร์ - อาทิตย์ ตั้งแต่วันที่ 15 มิถุนายน 2557 - จำนวน ตอน ซึ่งรอบนี้จะเป็นรอบที่ได้ทำการออกอากาศทางโทรทัศน์แบบในหลายๆ ประเทศที่ทำกันโดยมีผู้เข้าแข่งขันจากรอบคัดเลือกเข้าสู่รอบออดิชั่นจำนวน 400 การแสดง ซึ่งผู้เข้าแข่งขันจะต้องโชว์ความสามารถในการแสดงของตนเองได้ภายใน 2-4 นาที ซึ่งกรรมการมีสิทธิ์กดให้หยุดการแสดงได้ ถ้าหากกรรมการกด Buzzer ครบ 4 คนเมื่อใด การแสดงต้องยุติทันที จากนั้นคณะกรรมการจะพิจารณาความสามารถโดยใช้เสียงอย่างน้อย 3 ใน 4 ในการตัดสินว่าผู้แข่งขันจะผ่านเข้าสู่รอบต่อไปได้หรือไม่ จากนั้นกรรมการจะคัดเลือกจากเทปการแสดงของผู้ผ่านเข้ารอบอีกครั้งให้เหลือ 36 การแสดงสุดท้าย เข้าสู่รอบรองชนะเลิศ
36 ทีม ที่เข้ารอบจะได้รางวัลเงินสดทีมละ 10,000 บาท จากเรโซนา รอบรองชนะเลิศจะเป็นการถ่ายทอดสดการแข่งขันของ 36 การแสดงสุดท้ายไปสู่ผู้ชมทั่วประเทศเป็นเวลา 6 สัปดาห์ จากสตูดิโอเวิร์คพอยท์ จังหวัดปทุมธานี โดยการตัดสินใช้คะแนนโหวตของผู้ชมผ่านการส่งเอสเอ็มเอสในช่วงถ่ายทอดสดเป็นหลัก ผู้ที่มีคะแนนโหวตสูงสุดจะได้ผ่านเข้ารอบสุดท้ายโดยอัตโนมัติ ส่วนผู้ที่ได้คะแนนโหวตในอันดับที่ 2 และ 3 กรรมการจะตัดสินว่าใครจะผ่านเข้ารอบโดยใช้เสียงสามในสี่เช่นเดียวกับรอบออดิชัน หากเสียงของกรรมการเสมอออกมาเป็น 2 ต่อ 2 ผู้ที่ได้คะแนนโหวตเป็นลำดับที่ 2 จะเข้ารอบสุดท้ายทันที ในรอบนี้ส่วนของการแสดงจะบันทึกเทปล่วงหน้าก่อนสามชั่วโมงถึงหนึ่งชั่วโมงก่อนเวลาออกอากาศเพื่อป้องกันความผิดพลาด ส่วนการประกาศผลจะเป็นการถ่ายทอดสดในกรณีที่มีรายการพิเศษ ซึ่งทำให้ไทยแลนด์ก็อตทาเลนต์ ซีซั่นที่ 4 ไม่สามารถออกอากาศตามเวลาปกติได้ ไทยทีวีสีช่อง 3 จะเลื่อนเวลาออกอากาศ หรือ งดออกอากาศตามความเหมาะสม สำหรับการเลื่อนเวลาออกอากาศ หรือ งดออกอากาศ เคยปรากฏดังต่อไปนี้
หมายเหตุ : รอบรองชนะเลิศสัปดาห์ที่ 5 คณะกรรมการทั้ง 4 ท่าน ลงความเห็นให้มีการเสมอกัน ทางรายการจะนำคะแนนโหวตที่ได้จากผู้ชมผ่านทางการโหวตทางโทรศัพท์มือถือทั่วประเทศ เป็นการตัดสินผลโหวต และทำให้หมายเลข TGT28 -- กวาง อาริศา เข้ารอบชิงชนะเลิศทันที
รอบชิงชนะเลิศเป็นการถ่ายทอดสดการแข่งขันของ 12 การแสดงสุดท้ายโดยกรรมการจะมีสิทธิ์ในการกดปุ่ม ปุ่มบัสเซอร์สีแดง อยู่เช่นเดิมแต่จะไม่มีการนับเสียงโหวตจากคณะกรรมการแต่อย่างใด สำหรับรอบชิงชนะเลิศนั้นจะทำการแสดงโชว์ในช่วงเวลาเดียวกันกับฤดูกาลที่ 2 และ 3 โดยจะเปิดโหวตแบบปกติและยาวไปจนถึงเวลา 20:15 และจะถ่ายทอดสดประกาศผลผู้ชนะในเวลา 20:15-20:30 นาฬิกาของวันนั้นเลย ใช้ระบบ 1 เบอร์ ต่อ 1 โหวต
เป็นที่น่าสังเกตว่าในฤดูกาลนี้ รอบรองชนะเลิศ และ รอบชิงชนะเลิศ ไม่มีการกดปุ่มบัสเซอร์จากกรรมการระหว่างการแสดงเลยแม้แต่ครั้งเดียว ขณะเดียวกันการตัดสินจากคณะกรรมการในรอบรองชนะเลิศทุกครั้งนั้น กรรมการจะมีมติเป็นเอกฉันท์เสมอ ซึ่งก็อาจจะเกิดขึ้นได้ แต่ในรอบชิงชนะเลิศ พิธีกรได้แจ้งว่ากรรมการจะไม่กดปุ่มบัสเซอร์อยู่แล้วไม่ว่าจะอย่างไรก็ตาม
ทะเลสาบบอลอโตน
บอลอโตน () เป็นทะเลสาบน้ำจืดในที่ราบลุ่มแม่น้ำดานูบ (ทรานส์ดานูเบีย) ของประเทศฮังการี ทะเลสาบบอลอโตนเป็นทะเลสาบที่ใหญ่ที่สุดในยุโรปกลางและเป็นแหล่งท่องเที่ยวที่สำคัญของฮังการี น้ำในทะเลสาบส่วนใหญ่ไหลมาจากแม่น้ำซอลอและมีชิโอ ซึ่งเป็นคลองขุดทำหน้าที่ระบายน้ำออก
เขตที่สูงในชายฝั่งทางตอนเหนือเป็นที่รู้จักในฐานะแหล่งผลิตไวน์ของภูมิภาคและมีความสำคัญทางประวัติศาสตร์ ในขณะที่ที่ราบในบริเวณชายฝั่งตอนใต้เป็นที่รู้จักในฐานะเมืองพักตากอากาศ บอลอโตนฟือแร็ดและเฮวีซได้รับการพัฒนาให้เป็นเมืองพักตากอากาศซึ่งมีชื่อเสียงมากในคริสต์ศตวรรษที่ 19 เป็นต้นมา เนื่องจากในสมัยนั้นมีแมลงฟิลลอกเซอราซึ่งเป็นศัตรูพืชชนิดหนึ่งได้ทำลายไร่องุ่น ส่งผลให้เจ้าของที่ดินสร้างบ้านพักฤดูร้อนขึ้นให้ชนชั้นกลางเช่า
เงาพราย
เงาพราย เป็นละครโทรทัศน์ไทย แนวระทึกขวัญ-สยองขวัญ ผลิตโดย บริษัท ทีวีซีน จำกัด จากบทประพันธ์ของ แก้วเก้า บทโทรทัศน์ เอกลิขิต กำกับการแสดงโดย วีระชัย รุ่งเรือง นำแสดงโดย ศรราม เทพพิทักษ์, เกียรติกมล ล่าทา, ราศรี บาเล็นซิเอก้า, ชาเคอลีน มิ้นซ์ และนักแสดงชั้นนำอีกมากมาย ออกอากาศทุกวันจันทร์-อังคาร เวลา 20.30 - 22.45 น. ทางสถานีวิทยุโทรทัศน์ไทยทีวีสีช่อง 3 เริ่มออกอากาศตอนแรกวันที่ 31 พฤษภาคม พ.ศ. 2554–12 กรกฎาคม พ.ศ. 2554
รอยไหม
รอยไหม เป็นละครโทรทัศน์ไทย แนวระทึกขวัญ-โรแมนติก-ดราม่า นำแสดงโดย อธิชาติ ชุมนานนท์, ทักษอร ภักดิ์สุขเจริญ, ชาตโยดม หิรัญยัษฐิติ, เมย์ เฟื่องอารมย์ และนักแสดงชั้นนำอีกมากมาย เริ่มออกอากาศตอนแรกวันที่ 5 กันยายน พ.ศ. 2554–24 ตุลาคม พ.ศ. 2554 ออกอากาศทุกวันจันทร์-อังคาร เวลา 20.30 - 22.45 น. ทางสถานีวิทยุโทรทัศน์ไทยทีวีสีช่อง 3 ผลิตโดย แอคอาร์ต เจเนเรชั่น โดยผู้จัด ธัญญา วชิรบรรจง จากบทประพันธ์โดย พงศกร บทโทรทัศน์โดย ยิ่งยศ ปัญญา กำกับการแสดงโดย พงษ์พัฒน์ วชิรบรรจง
โรงพยาบาลกรุงเทพปากช่อง
โรงพยาบาลกรุงเทพปากช่อง () เป็นโรงพยาบาลของเอกชน ในโรงพยาบาลเครือข่ายของโรงพยาบาลกรุงเทพราชสีมา ซึ่งอยู่ในเครือของ บริษัทกรุงเทพดุสิตเวชการ จำกัด เป็นโรงพยาบาลเอกชนแห่งแรกในอำเภอปากช่องผ่านการรับรองคุณภาพ มีศูนย์รับแจ้งอุบัติเหตุผู้ป่วยบาดเจ็บฉุกเฉินตลอด 24 ชม. ให้บริการด้วยเครื่องมือทางการแพทย์ที่มีประสิทธิภาพและทันสมัย
ประกอบด้วย
คลีนิคให้บริการ
โรงพยาบาลกรุงเทพราชสีมา
โรงพยาบาลกรุงเทพราชสีมา () เป็นโรงพยาบาลของเอกชน ในโรงพยาบาลเครือข่ายของโรงพยาบาลกรุงเทพ ซึ่งอยู่ในเครือของ บริษัทกรุงเทพดุสิตเวชการ จำกัด เป็นโรงพยาบาลเอกชนขนาด 150 เตียง กำลังก่อสร้างเพิ่มเติมพื่อขยายให้บริการเป็นขนาด 300 เตียง เป็นโรงพยาบาลขั้นตติยภูมิ รองรับการบริการจากโรงพยาบาลกรุงเทพในเขตภาคตะวันอกเฉียงเหนือ
ทาสรัก
ทาสรัก เป็นละครโทรทัศน์แนว พีเรียด-โรแมนติก-ดราม่า ผลิตโดยบริษัท ละครไท จำกัด ของ หทัยรัตน์ อมตวณิชย์ นำแสดงโดย กฤษฎา พรเวโรจน์, ทฤษฎี สหวงษ์, เข็มอัปสร สิริสุขะ, เจนี่ เทียนโพธิ์สุวรรณ์ ทาสรักออกอากาศทุกวันพุธ-วันพฤหัสบดี เริ่มออกอากาศตอนแรกวันที่ 25 พฤษภาคม พ.ศ. 2554 - 13 กรกฎาคม พ.ศ. 2554 ทางสถานีวิทยุโทรทัศน์ไทยทีวีสีช่อง 3 เวลา 20.30 น. - 22.45 น. บทประพันธ์-บทโทรทัศน์โดย นันทวรรณ รุ่งวงศ์พาณิชย์ กำกับการแสดงโดย ยุทธนา ลอพันธุ์ไพบูลย์
สะใภ้จ้าว
สะใภ้จ้าว เป็นละครโทรทัศน์ไทย ละครพีเรียดแนวโรแมนติกคอมเมดี้ ดัดแปลงจากบทประพันธ์ของ "รจนา" หรือ สุภาว์ เทวกุล ถูกนำมาสร้างครั้งแรกเมื่อปี พ.ศ. 2545 ออกอากาศทาง สถานีวิทยุโทรทัศน์ไทยทีวีสีช่อง 3 ผลิตโดย บริษัท บรอดคาซท์ ไทย เทเลวิชั่น โดยผู้จัดละคร อรุโณชา ภานุพันธุ์ นำแสดงโดย สหรัถ สังคปรีชา และ สุนิสา เจทท์ ออกอากาศทุกวันศุกร์-เสาร์-อาทิตย์ เวลา 20.20 - 22.20 น. เมื่อวันที่ 7 มิถุนายน พ.ศ. 2545 – 19 กรกฎาคม พ.ศ. 2545 และในปี พ.ศ. 2558 ได้มีการนำกลับมาสร้างเป็นละครอีกครั้ง นำแสดงโดย ธนวรรธน์ วรรธนะภูติ และ พิจักขณา วงศารัตนศิลป์ ผลิตโดยบริษัทและผู้จัดละครเดียวกันกับเวอร์ชันก่อน และออกอากาศทาง สถานีวิทยุโทรทัศน์ไทยทีวีสีช่อง 3 ทุกวันจันทร์-อังคาร เวลา 20.20 - 22.50 น. ระหว่างวันที่ 12 ตุลาคม พ.ศ. 2558 – 7 ธันวาคม พ.ศ. 2558
แกงจีนจ๊วน
แกงจีนจ๊วน เป็นแกงโบราณที่นิยมทำในวัง ได้รับอิทธิพลจากแกงแบบชวา คาดว่าแพร่หลายเข้ามาเมื่อครั้งรัชกาลที่ 5 เสด็จประพาสชวา เป็นแกงกะทิรสอ่อน ใส่ส้มซ่า ถั่วลิสงและพริกหยวก น้ำพริกแกงมี พริกไทย ดอกจันทน์ ลูกจันทน์ ลูกผักชี ยี่หร่า ลูกกระวาน กานพลู อบเชย พริกแห้ง เกลือ ข่าแก่ ตะไคร้ รากผักชี กระเทียม กะปิ
เจิงเอก
เจิงเอก ( "เชิงเอก"; ) เป็นชื่อสถานที่ที่มีการสังหารเหยื่อของเขมรแดงในช่วง พ.ศ. 2518 – 2522 เป็นจำนวนมาก ห่างจากกรุงพนมเปญไปทางใต้ราว 17 กิโลเมตร จัดเป็นทุ่งสังหารที่เป็นที่รู้จักกันมากที่สุด พบโครงกระดูกประมาณ 8,895 ในบริเวณเจิงเอกนี้ หลังจากที่เขมรแดงลงจากอำนาจ ผู้ที่เสียชีวิตจำนวนมากเป็นนักโทษการเมืองที่ถูกขังไว้ที่คุกต็วลแซลง
ในปัจจุบัน เจิงเอกเป็นสถานที่แห่งความทรงจำ ได้สร้างเจดีย์ และบรรจุกะโหลกไว้กว่า 5,000 กะโหลก และรัฐบาลได้ส่งเสริมให้นักท่องเที่ยวไปยังเจิงเอก นอกจากเจดีย์ แล้ว ยังแสดงจุดที่ขุดกระดูกขึ้นมา และยังมีกระดูกบางส่วนเหลืออยู่ ในภาพยนตร์เรื่องทุ่งสังหาร ได้แสดงเหตุการณ์คล้ายกับที่เกิดขึ้นในเจิงเอกไว้ด้วย
ต้นไม้สังหาร
ต้นจันกีรี (Chankiri Tree) หรือต้นไม้สังหาร (Killing Tree) เป็นต้นไม้ที่ขึ้นอยู่ในทุ่งสังหารในกัมพูชา ซึ่งใช้เป็นที่ประหารเด็กหรือทารกที่พ่อแม่ถูกกล่าวหาว่าก่ออาชญากรรมต่อต้านเขมรแดง เพื่อป้องกันไม่ให้เด็กเหล่านี้โตขึ้นมาล้างแค้นให้กับพ่อแม่ที่ตายไป ทหารบางคนหัวเราะขณะจับเด็กฟาดกับต้นไม้ โดยไม่มีความเห็นอกเห็นใจกับผู้ตกเป็นเหยื่อ
โรงเรียนมัธยมปลายโทกิวางิ
โรงเรียนมัธยมปลายโทกิวางิ () เป็นโรงเรียนมัธยมปลายซึ่งตั้งอยู่ที่โอดาวาระยนโจเมะ แขวงอาโอบะ เซ็นได จังหวัดมิยางิ โรงเรียนแห่งนี้เป็นที่รู้จักโดยทั่วไปในชื่อ "ทกกี" หรือ "โทกิวางิ"
โรงเรียนแห่งนี้มีชื่อเสียงด้านทีมฟุตบอลหญิง และอายุ นากาดะ ซึ่งเป็นนักฟุตบอลหญิงสังกัดไอแนคโคเบะเลโอเนสซา เคยเข้าศึกษาที่สถาบันแห่งนี้
ได้มีการจัดตั้ง 2 แผนก ซึ่งได้แก่โรงเรียนสามัญและภาควิชาดนตรี ในลักษณะโรงเรียนสตรี ส่วนเด็กผู้ชายจะสามารถเข้าศึกษาได้เพียงในภาควิชาดนตรี
กิจกรรมสโมสรฟุตบอลของโรงเรียนแห่งนี้ จัดได้ว่ามีชื่อเสียงมากที่สุดแห่งหนึ่งของประเทศ ค.ศ. 2010 ในการแข่งขันฟุตบอลลีกหญิงของญี่ปุ่นรายการ"นาเดชิโกะลีกชาลเลนจ์" ซึ่งเป็นลีกดิวิชัน 2 ทีมนี้สามารถครองแชมป์ฝั่งตะวันออกได้สำเร็จ และประสบความสำเร็จในปีถัดมาเป็นสมัยที่สอง (ระบบนี้ได้ยกเลิกในปี ค.ศ. 2012) ส่วนใน"นาเดชิโกะลีก" ซึ่งเป็นลีกดิวิชัน 1 ทีมโรงเรียนนี้ยังไม่ได้รับการเลื่อนระดับสู่การแข่งขันดิวิชันดังกล่าว ถึงกระนั้น ได้มีนักฟุตบอลหญิงหลายคนจากโรงเรียนแห่งนี้เข้าแข่งขันให้แก่ฟุตบอลหญิงทีมชาติญี่ปุ่น รวมถึงฟุตบอลลีกหญิงของญี่ปุ่น และทีมนี้ยังชนะการแข่งขันระดับประเทศ ทั้งฟุตบอลหญิงชิงแชมป์มัธยมปลายแห่งประเทศญี่ปุ่น 5 สมัย และฟุตบอลเยาวชนหญิงอายุไม่เกิน 18 ปี ชิงแชมป์ประเทศญี่ปุ่น 3 สมัย รวมเป็น 8 สมัยรายการ นับเป็นโรงเรียนมัธยมปลายที่ทำสถิติสูงสุดสำหรับการแข่งขันในระดับประเทศ
แกงบุ่มไบ่
แกงบุ่มไบ่ เป็นแกงโบราณของไทยที่มีลักษณะคล้ายแกงอินเดียมาก นิยมแกงกับไก่หรือเนื้อวัว ใส่เครื่องเทศหลายชนิด เคี่ยวกะทิจนแตกมัน มีรสเปรี้ยวจากมะขามเปียก บันทึกเกี่ยวกับแกงชนิดนี้ที่เก่าที่สุด อยู่ในสมัยรัชกาลที่ 5 นิยมใส่ผักคือหอมใหญ่และแตงร้าน น้ำพริกแกงประกอบด้วย พริกไทย ลูกผักชี ยี่หร่า ดอกจันทน์ (หรือรกหุ้มเมล็ดของผลจันทน์เทศ) ลูกจันทน์ (หรือเมล็ดจันทน์เทศ) พริกแห้ง เกลือ ข่าแก่ ขมิ้น กระเทียม หอมแดง กะปิ
นโรดม กันตล
พระนโรดม กันตล (Norodom Kantol ) เกิดเมื่อ 15 กันยายน พ.ศ. 2463 เป็นพระราชโอรสของพระนโรดม สิงหรา (Norodom Singhara) นโรดม กันตลได้เป็นนายกรัฐมนตรีคนที่ 20 ของกัมพูชา อยู่ในตำแหน่งระหว่าง พ.ศ. 2505 – 2509 และเป็นรัฐมนตรีว่าการกระทรวงการต่างประเทศในระบอบสังคมของพระนโรดม สีหนุ ในสมัยสาธารณรัฐเขมร พระองค์ถูกคุมขังไว้เช่นเดียวกับสมาชิกราชวงศ์อื่นๆ พระองค์หายตัวไปอย่างลึกลับใน พ.ศ. 2519 คาดว่าเป็นหนึ่งในสมาชิกราชวงศ์ที่ถูกเขมรแดงสังหาร
อัน จิน-คย็อง
อัน จิน-คย็อง (안진경) นักร้องและนักแสดงชาวเกาหลีใต้
อัน จิน-คย็อง (안진경) เข้าวงการด้วยการออกอัลบั้มในนาม To-Ya โดยออกในประเทศญี่ปุ่นและเกาหลี จากนั้นได้เป็นนักร้องนำของวง BABYVOX Re.V ที่สึบทอดมาจาก Baby V.O.X.
โดยการเพิ่มคำว่า "Re.V" ซึ่งย่อมาจาก "Renaissance Voices" แปลว่าเสียงที่ฟื้นคืนมาใหม่ จนวงยุตัวลงจึงออกอัลบั้มของตัวเองในชื่อ Bad Person และยังมีผลงานการแสดงในเรื่อง Athena: Goddess of War (SBS, 2010) รับบทเป็นแกนนำของกลุ่มก่อการร้าย
ด้านงานบันเทิงในไทย อัน จิน-คย็อง เคยมาเล่นคอนเสิร์ตในงานเทศกาลดนตรีพัทยา และได้ถ่ายทำภาพยนตร์โฆษณา PhD (พีเอชดี) รวมถึงจะได้ร่วมงานด้านดนตรีกับประเทศไทยในอนาคต
สีสุวัตถิ์ วัฒฉายาวงศ์
นักองค์มจะ สีสุวัตถิ์ วัฒฉายาวงศ์ (Sisowath Watchayavong) ประสูติเมื่อ 13 กันยายน พ.ศ. 2434 พระองค์เป็นเชื้อพระวงศ์ในราชสกุลของกัมพูชาและได้ดำรงตำแหน่งนายกรัฐมนตรีของกัมพูชาเมื่อยังเป็นดินแดนในอารักขาของฝรั่งเศส ระหว่าง พ.ศ. 2490 - 2491 ดำรงตำแหน่งต่อจาก นักองค์มจะสีสุวัตถิ์ ยุทธวงศ์ นับเป็นนายกรัฐมนตรีคนที่ 5 ของกัมพูชา สิ้นพระชนม์เมื่อ 30 มกราคม พ.ศ. 2515
ไอนูว์ยูเวอร์ทรับเบิล
ไอนูว์ยูเวอร์ทรับเบิล () เป็นเพลงของนักร้อง นักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สี่ "เรด" (2012) เพลงออกจำหน่ายวันที่ 9 ตุลาคม ค.ศ. 2012 ในสหรัฐอเมริกาโดยค่ายเพลงบิกแมชีนเรเคิดส์ เป็นซิงเกิลวิทยุลำดับที่สามของอัลบั้ม ต่อมาเพลง "ไอนูว์ยูเวอร์ทรับเบิล" ออกจำหน่ายเป็นซิงเกิลที่สามจากอัลบั้ม ในวันที่ 21 พฤศจิกายน 2012 ค.ศ. เพลงเขียนโดยสวิฟต์ แมกซ์ มาร์ติน และ เชลล์แบ็ก ผลิตโดยมาร์ติน และเชลล์แบ็ก "ไอนูว์ยูเวอร์ทรับเบิล"
ไอนูว์ยูเวอร์ทรับเบิล ได้รับคำวิจารณ์ในแง่บวกจากนักวิจารณ์เพลงที่ชื่นชมบทเพลงแต่ให้ความเห็นเกี่ยวกับดั๊บสเตปในเพลงว่ามีค่อนข้างจำกัด เนื่องจากยอดขายดีมาก เพลงได้เปิดตัวที่อันดับสามบนบิลบอร์ดฮอต 100 ด้วยยอดขายมากกว่า 416,000 ชุดในสัปดาห์แรก กลายเป็นเพลงที่ 14 ของเธอที่สามารถเข้าสิบอันดับแรกของชาร์ตนี้ได้ ในกิจกรรมประกาศรางวัลยูทูบมิวสิกอะวอดส์ ค.ศ. 2013 "ไอนูว์ยูเวอร์ทรับเบิล" ได้รับรางวัลปรากฏการณ์ยูทูบ (YouTube phenomenon) เพลงได้รับการรับรองระดับแพลตินัม 4 ครั้งจากสมาคมผู้ประกอบกิจการเพลงของสหรัฐอเมริกา (RIAA) กลายเป็นหนึ่งในซิงเกิลที่ขายดีที่สุดทั่วโลก ด้วยยอดขายมากกว่า 6.6 ล้านชุด (จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ)
มิวสิกวิดีโอเพลงนี้ถ่ายทำในวันที่ 18 พฤศจิกายน 2012 ที่ลอสแอนเจลิส รัฐแคลิฟอร์เนีย กำกับโดยแอนโทนี แมนเดอร์ และออกอากาศเมื่อวันที่ 13 ธันวาคม 2012 แสดงด้วยเทย์เลอร์ สวิฟต์ และรีฟ เคนีย์ นักแสดงชายจากหนังดังเรื่องสไปเดอร์แมน ต่อมามิวสิกวิดีโอเพลงนี้ได้รับรางวัล Best Female Video ในงาน MTV Video Music Awards ประจำปี 2013 นับเป็นครั้งที่ 2 ที่เธอได้รับรางวัลนี้หลังจากเคยได้รับเมื่อปี 2009 ในเพลงยูบีลองวิทมี
สมบัติ นพรัก
รองศาสตราจารย์ ดร.สมบัติ นพรัก (8 มีนาคม พ.ศ. 2484) อดีตประธานสภาคณบดีคณะครุศาสตร์/ศึกษาศาสตร์แห่งประเทศไทย 2 วาระ (พ.ศ. 2552 - 2554), อดีตคณบดีคณะศึกษาศาสตร์ มหาวิทยาลัยนเรศวร มหาวิทยาลัยนเรศวร 2 วาระ (พ.ศ. 2547 -2555) กรรมการสภามหาวิทยาลัยผู้ทรงคุณวุฒิมหาวิทยาลัยราชภัฏอุตรดิตถ์ และคณบดีวิทยาลัยการศึกษา มหาวิทยาลัยพะเยาคนแรก (พ.ศ. 2556)
เกิดเมื่อวันที่ 8 มีนาคม พ.ศ. 2484 เข้าศึกษาในระดับอุดมศึกษาที่วิทยาลัยวิชาการศึกษาประสานมิตร จนสำเร็จการศึกษาในหลักสูตรการศึกษาบัณฑิต (กศ.บ.(อังกฤษ-ไทย)) ในปี พ.ศ. 2512 จากนั้นจึงเข้าศึกษาต่อระดับปริญญาโทที่ The Maharaja Sayajirao University of Baroda, India จนสำเร็จการศึกษา M.Ed. (Education Administration) เมื่อปี พ.ศ. 2519 ต่อมาเข้าศึกษา ในระดับปริญญาเอกจนสำเร็จการศึกษา Doctor of Philosophy (Ph.D.) จาก The Maharaja Sayajirao University of Baroda, India เมื่อปี พ.ศ. 2538 เริ่มรับราชการครั้งแรกที่โรงเรียนสวรรค์อนันต์วิทยา
ปัจจุบันสมรสกับ รองศาสตราจารย์พรรณยุพา นพรัก มีบุตร 1 คน
หลังจบการศึกษาจากวิทยาลัยวิชาการศึกษา ประสานมิตร ได้บรรจุเข้ารับราชการครั้งแรงที่โรงเรียนโรงเรียนสวรรค์อนันต์วิทยา และได้ตำรงตำแหน่งสำคัญต่าง ๆ ดังนี้
บ้านสาทร
บ้านสาทร หรือ บ้านหลวงสาทรราชายุกต์ (ยม พิศลยบุตร) หรือในปัจจุบันเรียกว่า เดอะเฮ้าส์ ออน สาทร เป็นอาคารอนุรักษ์แห่งหนึ่งของไทย ตั้งอยู่บนถนนสาทรเหนือ แขวงสีลม เขตบางรัก กรุงเทพมหานคร อาคารได้สร้างขึ้นในปี พ.ศ. 2432 โดยหลวงสาทรราชายุกต์ หรือเจ้าสัวยม เศรษฐีผู้รับเหมาขุดคลองในพระนครรวมถึงคลองสาทร ในขณะนั้น
บ้านได้รับการเปลี่ยนมือหลายครั้ง ทั้งเป็นที่อยู่เดิมของหลวงสาทรราชายุกต์ ต่อมาถูกใช้เป็นที่ทำการสถานเอกอัครราชทูตสหภาพโซเวียตประจำประเทศไทย (สหพันธรัฐรัสเซีย ในปัจจุบัน) ก่อนจะถูกขายให้กับโรงแรม ดับเบิ้ลยู กรุงเทพฯ (W Hotel) ในปัจจุบัน ซึ่งอาคารก็ได้รับการอนุรักษ์ไว้อย่างดี ท่ามกลางอาคารสูงในย่านสาทรโดยเปลี่ยนชื่อใหม่เป็น เดอะเฮ้าส์ออนสาทร (The House on Sathon) ในปี พ.ศ. 2559 บ้านสาทรได้ปรากฏเป็นฉากสำคัญในภาพยนตร์ พรจากฟ้า
อาคารบ้านสาทร สร้างขึ้นประมาณ พ.ศ. 2432-2433 โดยหลวงสาทรราชายุกต์ หรือ "เจ้าสัวยม" ผู้รับเหมาขุดคลองในพระนคร ก่อนจะได้รับพระราชทานบรรดาศักดิ์เป็นหลวงสาทรราชายุตก์ในสมัยพระบาทสมเด็จพระจุลจอมเกล้าเจ้าอยู่หัว ต่อมาตกเป็นของหลวงจิตร์จำนงค์วานิช (ประมาณ พ.ศ. 2439-2459) ซึ่งมีศักดิ์เป็นบุตรเขย ช่วง พ.ศ. 2453 กิจการโรงสีของหลวงจิตร์จำนงค์วานิชก็ต้องถึงแก่ล้มละลาย จึงนำบ้านมาจำนองกับพระคลังข้างที่ (ชื่อเดิมของสำนักงานทรัพย์สินส่วนพระมหากษัตริย์) ภายหลังบ้านและที่ดินดังกล่าวได้ตกเป็นของกรมพระคลังข้างที่ใน พ.ศ. 2459
ใน พ.ศ. 2467 ตัวอาคารแปลงสภาพเป็นโรงแรม "โฮเต็ล รอแยล" ต่อมาราว พ.ศ. 2477 ได้เปลี่ยนชื่อเป็น "โรงแรมไทยแลนด์" ต่อมา พ.ศ. 2491-2542 สถานเอกอัครราชทูตสหภาพแห่งสาธารณรัฐสังคมนิยมโซเวียต (ปัจจุบันใช้ชื่อว่าสถานเอกอัครราชทูตรัสเซีย) ได้เช่าที่ดินและสิ่งปลูกสร้างของโรงแรมไทยแลนด์ จากสำนักงานทรัพย์สินส่วนพระมหากษัตริย์ เพื่อใช้เป็นสถานเอกอัครราชทูตในประเทศไทย และในปี พ.ศ. 2543 กรมศิลปากร โดยฝ่ายทะเบียนโบราณสถานฯ ได้เข้าทำการสำรวจอาคารและพื้นที่ โดยจัดให้เป็นอาคารอนุรักษ์สถาปัตยกรรมของกรมศิลปากร
ปัจจุบันอาคารดังกล่าวได้กลับมาใช้งานเป็นโรงแรมอีกครั้ง โดย บริษัท นอร์ท สาธร เรียลตี้ จำกัด ได้เช่าที่ดินจากสำนักงานทรัพย์สินส่วนพระมหากษัตริย์ เพื่อปรับปรุงบ้านสาทรเป็น "เดอะ เฮ้าส์ ออน สาทร" ร้านอาหารและบาร์ ซึ่งเป็นส่วนหนึ่งของโรงแรมดับเบิลยู กรุงเทพ ซึ่งปัจจุบัน บ้านสาทรตั้งอยู่ระหว่างตัวโรงแรมและสาทรสแควร์
อาคารใหญ่ตั้งโดดเด่นเป็นสง่าอยู่กลางลานบ้าน มีด้วยกัน 3 ชั้น ตกแต่งสไตล์นีโอคลาสสิก โถงหน้าทางเข้าเป็นห้องเพดานสูงรูปทรง 6 เหลี่ยม ประตูและหน้าต่างชั้นล่างเป็นซุ้มโค้งบานยาวประดับกระจกด้านบน ตกแต่งด้วยขอบไม้เนื้อแข็งแกะสลัก พร้อมตราสัญลักษณ์คล้าย ตัว จ. คาดว่าเป็นชื่อย่อของ "หลวงจิตร์จำนงค์วานิช (ถมยา รงควนิช)" ลูกเขยเจ้าสัวยม
ในอาคารยังมีเสาหินสลักเชิงลายใบไม้ฝรั่ง มีมุมโค้งริมเสาตามแบบวิหารกรีก พร้อมด้วยหัวเสาทรงเหลี่ยมเชื่อมต่อกับคิ้วและบัวเพดาน ประดับแผ่นฝ้าโลหะดีบุกสลักลายคล้ายศิลปะในยุควิกตอเรีย ด้านข้างเยื้องไปทางหน้าตึก มีบันไดไม้สลักเสลาลายสวยงามทอดตัวขึ้นสู่ชั้นบน หัวเสาทำลายพานพุ่มชูช่อกลีบดอกไม้ ส่วนราวบันไดใช้ลูกกรงไม้ลายเถา ดูกลมกลืนรับกับผนังบุฉากไม้ระหว่างบานหน้าต่าง
3 แซบ
3 แซบ เป็นรายการวาไรตี้ทอล์กโชว์ ที่แซบที่สุดใน 3 โลก! เมื่อจับ "แซบนางเอกตัวแม่" ชมพู่-อารยา เอ ฮาร์เก็ต มาฉีกบทบาทใหม่ นั่งแทนพิธีกร ประชัน "แซบพิธีกรตัวแม่" กาละแมร์-พัชรศรี เบญจมาศ และ "แซบบิวตี้ตัวแม่" ม้า-อรนภา กฤษฎี รายการ 3 แซบออกอากาศทุกคืนวันพุธ เวลา 23.15 - 00.15 น. ทางสถานีวิทยุโทรทัศน์ไทยทีวีสีช่อง 3 หลังรายการข่าว 3 มิติ และตั้งแต่เดือนมิถุนายน 2557 เป็นต้นไปทางสถานีได้ย้ายวัน-เวลาออกอากาศใหม่เป็นทุกวันอาทิตย์ เวลา 13.00 - 14.00 น. เริ่มวันอาทิตย์ที่ 1 มิถุนายน พ.ศ. 2557 และเวลาใหม่ 13.15 - 14.15 น.
หวายไม้เท้า
หวายไม้เท้า () เป็นหวายกอขนาดใหญ่ ปีนป่ายได้สูงมาก มีหนามรูปแบน ทรงสามเหลี่ยมปลายหนามสีดำ โคนสีเหลือง โคนก้านใบเป็นรูปเข่าชัดเจน มือเกี่ยวขนาดใหญ่สีเขียวเข้ม ปลายใบมีขนแข็ง ๆ ปกคลุม ดอกช่อ ผลแก่มีลักษณะกลมรี มีจะงอยสั้น ๆ เปลือกนอกสีเขียวทึบ พบทั่วไปในพม่า เวียดนาม ไทย มาเลเซีย เกาะสุมาตรา เกาะบอร์เนียว เกาะปาลาวัน ใช้ทำเฟอร์นิเจอร์ ลำต้นช่วงที่ปล้องยาวนิยมใช้ทำไม้เท้าและก้านร่ม
หวายกำพวน
หวายกำพวน () เป็นหวายกอขนาดใหญ่ โตเร็ว ใบย่อยรวมกันเป็นกลุ่ม กาบหุ้มลำมีหนามสีดำหนาแน่น โคนของหนามสีเหลืองอ่อน มีมือเกี่ยวเนื้อค่อนข้างหยาบ ในไทยใช้ทำเฟอร์นิเจอร์ ชาวเกาะในทะเลอันดามันนำผลมารับประทาน พบในบังกลาเทศไทย พม่า หมู่เกาะนิโคบาร์
หวายขริง
หวายขริง () เป็นหวายกอเริ่มออกดอกเมื่อความสูงไม่มากนัก มีมือเกาะ กาบหุ้มลำมีสีเขียวออกเหลืองเมื่อสด เมื่อแห้งมีสีน้ำตาลแกมเทา มีหนามสีน้ำตาล โคนหนามสีเหลือง กาบหุ้มลำที่อ่อนมีผงรังแคสีน้ำตาลแดงปกคลุมหนา ปลอกใบสีน้ำตาลเข้มไม่มีหนาม ดอกช่อ ผลรูปรีมีสีเขียวเมื่อสดและมีสีเหลืองแกมส้นเมื่อแห้ง สันเกล็ดหุ้มผลเป็นร่อง ขอบเกล็ดมีสีดำ กระจายพันธุ์ตั้งแต่พม่า จีนตอนใต้ ไปจนถึงมาเลเซียและหมู่เกาะในทะเลอันดามัน ใช้เป็นโครงของเฟอร์นิเจอร์ได้ดี
หวายช้าง
หวายช้าง () เป็นหวายกอขนาดใหญ่ แยกเพศ ส่วนข้อโป่งพอง ใบขนาดใหญ่ กาบหุ้มลำสีเขียวอ่อนถึงเขียวเข้ม มีหนามขนาดใหญ่ สีดำ โคนหนามสีเหลือง ปลายหนามชี้ขึ้นด้านบน โคนก้านใบบวมพองชัดเจน หูใบสั้น ขาดเป็นริ้ว ๆ มือเกี่ยวขนาดใหญ่สีเขียวเข้ม ดอกช่อ ผลกลมรี เปลือกผลเป็นเกล็ดสีน้ำตาลอมเหลืองไปจนถึงสีเกือบดำกระจายพันธุ์ทางภาคใต้ของไทย ไปจนถึงเกาะสุมาตรา ซูลาเวซี บอร์เนียวไปจนถึงฟิลิปปินส์ ใช้ทำเครื่องเรือนและของใช้ต่าง ๆ ในฟิลิปปินส์รับประทานผล ในซาราวะก์เชื่อว่าพืชชนิดนี้เป็นยา น้ำคั้นจากยอดอ่อนรักษาอาการท้องเสียได้
หวายพนขนหนอน
หวายพนขนหนอน () เป็นหวายกอขนาดปานกลาง แยกเพศ กาบหุ้มลำมีสีเขียวคล้ำ มีหนามสีดำหรือสีน้ำตาลเป็นแถบ ๆ แถบหนามทำมุมเฉียงกับลำต้น มีขนรังแคปกคลุมในช่องว่างระหว่างแถบหนาม ปลอกใบเห็นไม่ชัดเจน ก้านใบยาว มีหนามแหลมโค้งงอ ใบประกอบ ดอกช่อ ผลแก่รูปกลมหรือรูปไข่ ปกคลุมด้วยเกล็ดสีเหลือง ลักษณะเด่นของหวายชนิดนี้คือมีกาบหุ้มกิ่งเป็นท่อ และมักมีมดมาทำรัง พบทั่วไปทางภาคใต้ของไทย มาเลเซียและบอร์เนียว ในซาราวะก์ใช้สานเสื่อหรือตะกร้า ผลนำมาสกัดสีแดงได้
หวายทราย
หวายทราย () เป็นหวายกอลำต้นขนาดเล็ก เกือบทุกส่วนมีสีดำ กาบหุ้มลำเมื่อสดมีสีเขียวออกเหลือง และมีสีน้ำตาลออกเขียวค่อนข้างดำเมื่อแห้ง หนามรูปสามเหลี่ยมฐานโค้งคว่ำ มีหนามขนาดเล็กกว่าแทรกอยู่สม่ำเสมอ หนามเป็นมันมีสีอ่อนกว่ากาบหุ้มลำ สันหนามตอนโคนมีรอยแตก ผลกลม มีสีเหลืองออกน้ำตาล ปลายแหลม สันเกล็ดเป็นร่อง พบในสุมาตรา มาเลเซียและไทย ใช้ทำหวายซีกเพื่อใช้ในการผูกมัด
ยูลีอาน ดรัคส์เลอร์
ยูลีอาน ดรัคส์เลอร์ (; เกิดวันที่ 20 กันยายน ค.ศ. 1993) เป็นนักฟุตบอลชาวเยอรมัน ปัจจุบันเล่นให้กับปารีแซ็ง-แฌร์แม็งในลีกเอิงของฝรั่งเศส และทีมชาติเยอรมนี โดยเล่นในตำแหน่งกองกลางตัวรุก
ดรัคส์เลอร์สร้างชื่อมาก่อนกับชัลเคอ 04 สโมสรในบุนเดสลีกา เยอรมนี ในเดือนมกราคม ค.ศ. 2014 ได้รับการขนานนามจาก "เดอะการ์เดียน" ว่าเป็นหนึ่งในสิบผู้เล่นดาวรุ่งแห่งยุโรป
ในต้นฤดูกาล 2015–16 ได้ย้ายมาเล่นให้กับว็อลฟส์บวร์คด้วยสัญญา 5 ปี โดยไม่มีการเปิดเผยค่าตัว แต่ในฤดูกาลถัดมา ดรัคส์เลอร์มีท่าทีที่เป็นปฏิปักษ์กับสโมสร และเปิดเผยว่าต้องการย้ายออกไป สร้างความไม่พอใจแก่บรรดาผู้สนับสนุน และไม่ได้รับเลือกให้ลงเล่นหรือแม้กระทั่งมีชื่อติดเป็นตัวสำรอง จึงกลายมาเป็นข่าวกับอีกหลายสโมสรในหลายลีก เช่น ลิเวอร์พูล, อาร์เซนอล แต่ในปลายปี ค.ศ. 2016 ก็ได้ย้ายไปสู่ปารีแซ็ง-แฌร์แม็ง ในที่สุด ด้วยค่าตัวประมาณ 45 ล้านยูโร ด้วยสัญญา 4 ปีครึ่ง
หวายงวย
หวายงวย เป็นหวายลำต้นเดี่ยวโคนกาบหุ้มลำรูปเข่าเห็นชัดเจน ปลายใบสั้น สีดำ มือเกี่ยวยาว เมื่อเกิดแผลบริเวณผิวจะมียางสีเหลืองไหลออกมา พบในไทยและมาเลเซีย ใบไทยใช้ทำเฟอร์นิเจอร์ ผลรับประทานได้ มีรสเปรี้ยว ใช้ปรุงรสเปรียวในแกง
หวายจากเขา
หวายจากเขาหรือหวายเขา () เป็นหวายกอ เจริญบนพื้นล่าง ไม่พุ่งขึ้นไปด้านบน ไม่มีมือเกาะ กาบหุ้มลำมีหนามแหลมปกคลุม โคนหนามสีเทาแกมเหลือง ใบย่อยมีผงรังแคสีเทาปกคลุมด้านล่าง พบในภาคใต้ของไทย มาเลเซีย และตอนเหนือของสุมาตรา ใช้มุงหลังคา ในมาเลเซียใช้ผลอ่อนแก้ไอ
หวายชุมพร
หวายชุมพร () เป็นหวายชนิดหนึ่งที่เป็นพืชพื้นเมืองในอินเดีย รัฐอัสสัม บังกลาเทศ กัมพูชา ลาว พม่า ไทย เวียดนาม เกาะชวา และเกาะสุมาตรา ชอบขึ้นในเขตร้อนที่เป็นพื้นที่ลุ่มต่ำหรือบนภูเขาที่มีความชื้นสูง เป็นพืชใกล้สูญพันธุ์
วิลัยพร บุตรด้วง
วิลัยพร บุตรด้วง เป็นนักกีฬาฟุตบอลหญิงทีมชาติไทย ซึ่งได้รับการยกย่องจากวงการฟุตบอลในประเทศไทยให้เป็นชาบี อาลอนโซ แห่งวงการฟุตบอลหญิงไทย
ครั้งหนึ่ง เธอได้รับการทาบทามให้เข้าร่วมทีมสโมสรฟุตบอลสเปรันซาโอซะกะ-ทะกะสึกิ ที่ประเทศญี่ปุ่น (ร่วมกับพิสมัย สอนไสย์ และกาญจนา สังข์เงิน) อย่างไรก็ตาม เธอได้ตัดสินใจปฏิเสธไป เนื่องด้วยต้องการดูแลพ่อแม่ และน้องสาวที่กำลังเตรียมเข้าศึกษาต่อในระดับอุดมศึกษา
เดือนมิถุนายน พ.ศ. 2554 วิลัยพร บุตรด้วง เป็นหนึ่งในผู้มีส่วนช่วยให้ฟุตบอลหญิงทีมชาติไทยเป็นฝ่ายชนะฟุตบอลหญิงทีมชาติจอร์แดน ในการแข่งขันกีฬาฟุตบอลในโอลิมปิกฤดูร้อน 2012 รอบคัดเลือก โซนเอเชีย จากนั้นในเดือนกันยายน พ.ศ. 2555 วิลัยพรได้เป็นหนึ่งในผู้ทำประตูชัยให้แก่ทีมชาติไทย เมื่อครั้งที่พบกับฟุตบอลหญิงทีมชาติมาเลเซีย ในการแข่งฟุตบอลหญิงชิงแชมป์อาเซียน 2012 ที่จัดขึ้น ณ ประเทศเวียดนาม
ในปี พ.ศ. 2557 วิลัยพรเป็นหนึ่งในผู้ได้รับการเรียกตัว ให้เข้าร่วมทำหน้าที่ให้แก่ทีมชาติไทย ในการแข่งขันฟุตบอลในเอเชียนเกมส์ 2014 ที่จัดขึ้น ณ อินช็อน ประเทศเกาหลีใต้
นีนา ทาวเวอร์
นีนา ทาวเวอร์ (, ) คือตึกระฟ้าคู่แฝด 80 ชั้น และ 42 ชั้น ตั้งอยู่ที่ถนนเยียน อุก (Yeung Uk Road) ในเขตเทียนวาน (Tsuen Wan) นิวแทริทอรี่ส์ (New Territories) ฮ่องกง อาคารถูกออกแบบให้เป็นตึกที่สูงที่สุดในโลกที่ความสูง 518 เมตร (1,699 ฟุต) อย่างไรก็ตาม เนื่องจากที่ตั้งของอาคารอยู่ใกล้สนามบินนานาชาติฮ่องกง ความสูงจึงถูกจำกัดในปัจจุบันที่ 319.8 เมตร (1,049 ฟุต) เจ้าของโครงการกลุ่มไชน่าเช้มเปลี่ยนแผนการก่อสร้างโดยการแบ่งตึกเป็น 2 ตึก ตึกที่เตี้ยกว่าเป็นที่รู้จักในชื่อ "นีนา ทาวเวอร์" ซึ่งเป็นสัญลักษณ์ของนางนีน่า หวาง (Nina Wang) หรือกุง ยู ซัม (Kung Yu Sum) ในชื่อท้องถิ่น ผู้เป็นเจ้าของกลุ่มไชน่าเช้ม ตึกที่สูงกว่าคือ "เทดดี้ ทาวเวอร์" ซึ่งเป็นสัญลักษณ์ของสามีของเธอ ผู้ซึ่งถูกลักพาตัวและหายตัวไป แม้ว่าชื่อของตึกทั้งสองจะแตกต่าง แต่โครงการพัฒนาทั้งหมดถูกเรียกว่า "นีนา ทาวเวอร์" ที่ชั้น 40 ขึ้นไปเป็นที่ตั้งของโรงแรม 5 ดาว จำนวน 800 ห้อง ในขณะที่ชั้น 10-39 เป็นพื้นที่ว่างสำหรับสำนักงานให้เช่า ปัจจุบันเป็นตึกที่สูงที่สุดอันดับ 6 ในฮ่องกง อันดับที่ 51 ของโลก
การบุกครองเชโกสโลวาเกียของฝ่ายกติกาสัญญาวอร์ซอ
การบุกครองเชโกสโลวาเกียของฝ่ายกติกาสัญญาวอร์ซอ เป็นเหตุการณ์ที่สหภาพโซเวียตและพันธมิตรหลักของสหภาพโซเวียตตามกติกาสัญญาวอร์ซอรุกรานเชโกสโลวาเกียเพื่อยับยั้งการปฏิรูปทางการเมืองของอเล็กซานเดอร์ ดุปเชค ในช่วงปรากสปริง
ในคืนวันที่ 20 - 21 สิงหาคม ค.ศ. 1968 สหภาพโซเวียตและพันธมิตรหลักในกติกาสัญญาวอร์ซออันได้แก่บัลแกเรีย ฮังการี เยอรมนีตะวันออก และโปแลนด์ รุกรานสาธารณรัฐสังคมนิยมเชโกสโลวาเกียในปฏิบัติการดานูบด้วยกองกำลังทหาร 500,000 นาย ทั้งนี้โรมาเนียและแอลเบเนียซึ่งเป็นรัฐสมาชิกของกติกาสัญญาวอร์ซอปฏิเสธที่จะมีส่วนร่วมในปฏิบัติการดังกล่าว ในขณะที่ฝ่ายเชโกสโลวาเกียมีผู้ได้รับบาดเจ็บ 500 คน และเสียชีวิต 108 คน
การรุกรานครั้งนี้ประสบความสำเร็จในท้ายที่สุด ส่งผลให้การปฏิรูปและการเปิดเสรีในเชโกสโลวาเกียหยุดชะงักลง ทั้งยังช่วยเสริมสร้างอำนาจของฝ่ายซ้ายภายในพรรคคอมมิวนิสต์แห่งเชโกสโลวาเกีย (KSČ) ให้เข้มแข็งขึ้น
ซาโลรา
ซาโลรา คือบริษัทชอปปิงออนไลน์ด้านการค้าปลีกสินค้าแฟชั่นและความงาม มีทั้งเสื้อผ้า เครื่องประดับ กระเป๋า รองเท้า ทั้งของสุภาพบุรุษและสุภาพสตรี รวมไปจนถึงผลิตภัณฑ์ทางด้านความงามและเครื่องสำอาง มีสำนักงานใหญ่อยู่ที่ประเทศสิงคโปร์ และมีสาขาอยู่ใน 8 ประเทศ ได้แก่ สิงคโปร์ ไทยแลนด์ ฮ่องกง ฟิลิปปินส์ อินโดนีเซีย เวียดนาม มาเลเซีย และบรูไน โดยสินค้าที่จัดจำหน่ายนั้นมีทั้งสินค้าจากยี่ห้อระดับโลก และสินค้าจากประเทศนั้น ๆ นอกจากนี้ยังมีสาขาในประเทศออสเตรเลีย และนิวซีแลนด์ ภายใต้ชื่อว่า The_Iconic การลงทุนของบริษัท Rocket Internet ในประเทศสิงคโปร์ถือเป็นครั้งที่มีความโดดเด่นและสำคัญที่สุดครั้งหนึ่ง
ปัจจุบัน Rocket Internet ได้เริ่มถอนทุนในเอเชียตะวันออกเฉียงใต้บางส่วน เริ่มจากไทยและเวียดนามที่ไม่คุ้มทุน โดยได้กลุ่มเซ็นทรัลเป็นผู้ซื้อกิจการเว็บไซต์ในไทยและเวียดนามต่อ ซึ่งภายหลังได้โอนเป็นกรรมสิทธิ์ภายใต้การถือครองของออฟฟิศเมทหรือซีโอแอล โดยในประเทศไทย ออฟฟิศเมทได้ประกาศเปลี่ยนชื่อธุรกิจใหม่เป็น ลุคสิ (LOOKSI) ส่วนในประเทศเวียดนาม กลุ่มออฟฟิศเมทได้นำกิจการซาโลรารวมเข้ากับห้างสรรพสินค้าโรบินสันในเวียดนาม และเปิดดำเนินการในชื่อ โรบินส์ (ROBINS)
ซาโลราเปิดตัวสาขาในหลายประเทศ ได้แก่ สิงคโปร์ ไทย ฮ่องกง ฟิลิปปินส์ อินโดนีเซีย เวียดนาม มาเลเซีย และบรูไน
ใน 4 เดือนแรกของปี 2556 ซาโลราขยายการบริการที่สาขาประเทศมาเลเซียด้วยการจัดส่งสินค้าแบบถึงมือผู้รับตรงสู่ประเทศบรูไน กลางปี 2556 ซาโลราได้ทุบสติการลงทุนสูงถึง 100 ล้านดอลลาร์สหรัฐ
รวมไปจนถึงสี่เดือนสุดท้ายของปี ซาโลราได้เปิดตัวแบรนด์เป็นของตัวเองภายใต้ชื่อ EZRA by ZALORA และนอกจากนี้ยังเป็นที่แรกในเอเชียตะวันออกเฉียงใต้ที่ได้นำเข้ายี่ห้อดังจากเกาะเกรตบริเตน River Island พร้อมทั้งยังได้ทำสัญญาเพื่อเป็นเว็บไซต์เพียงแห่งเดียวที่ได้จัดจำหน่ายทางออนไลน์อีกด้วย ปิดท้ายด้วยการประกาศความสำเร็จอีกครั้ง ด้วยการทุบสถิติการลงทุนที่สูงถึง 112 ล้านดอลลาร์สหรัฐภายในปีเดียวกัน ซึ่งการลงทุนครั้งนี้ทำให้ซาโลราได้เติบโตทางธุรกิจไปพร้อม ๆ กับมีความหลากหลายของสินค้าเพื่อชิงส่วนแบ่งทางการตลาดที่มากยิ่งขึ้น
4 เดือนแรกของปี 2557 ซาโลราได้เปิดตัวสถานที่ซื้อขายอีกหนึ่งช่องการตลาดแนวใหม่แบบผู้บริโภคสู่ผู้บริโภค
12.12 Online Fever ซึ่งเกิดขึ้นทุกวันที่ 12 ธันวาคมของทุกปี เป็นความคิดริเริ่มจากซาโลราที่ต้องการจะเร่งการเติบโตของธุรกิจการพาณิชย์อิเล็กทรอนิกส์ ซาโลราจึงได้จับมือร่วมกับกับบริษัทพาณิชย์อิเล็กทรอนิกส์ต่าง ๆ จากอุตสาหกรรมที่หลากหลายในภูมิภาค เพื่อร่วมกันผลักดันการใช้จ่ายจากผู้บริโภคและสร้างความเชื่อมั่นในการซื้อของออนไลน์ ซึ่งในระหว่างช่วงระยะเวลาของ "Online Fever" นี้ ผู้บริโภคจะได้รับสิทธิพิเศษมากมายคล้าย ๆ กับแบล็กไฟรเดย์นั่นเอง
จ้าว ยฺเหวียนหย่าน
จ้าว ยฺเหวียนหย่าน (; ค.ศ. 985–1044) ฐานันดรศักดิ์ว่า โจวกงซู่หวัง (周恭肅王) เป็นเจ้าชายราชวงศ์ซ่งเหนือ (北宋朝) เป็นพระโอรสพระองค์ที่ 8 ของจักรพรรดิซ่งไท่จง (宋太宗) จึงมักเรียกกันว่า อ๋องแปด (八王) นอกจากนี้ ยังเป็นพระอนุชาของจักรพรรดิซ่งเจินจง (宋真宗) และเป็นพระปิตุลาของจักรพรรดิซ่งเหรินจง (宋仁宗)
ในช่วงพระเยาว์ อ๋องแปดทรงเป็นที่กล่าวขานว่า มีพระสติปัญญาโดดเด่น พระบิดาจึงโปรดปรานนัก และให้ร่วมโต๊ะเสวยเสมอ นอกจากนี้ อ๋องแปดยังทรงเป็นที่สรรเสริญว่า มีพระกตัญญู เมื่อพระมารดาประชวร อ๋องแปดก็เสด็จมาปรนนิบัติมิได้ขาด อนึ่ง อ๋องแปดยังทรงฝักใฝ่ความรู้ทางอักษรศาสตร์และวรรณกรรม ต่างจากเจ้านายพระองค์อื่นที่มีพระทัยไปทางการทหาร อ๋องแปดยังทรงฝึกฝนอักษรวิจิตรจากพระอาจารย์หวัง ซีจือ (王羲之) และหวัง เซี่ยนจือ (王獻之)
เมื่อจักรพรรดิซ่งเหรินจงสืบบัลลังก์ต่อจากจักรพรรดิซ่งเจินจงโดยที่พระชันษายังน้อยอยู่ พระนางหลิว (劉) พระมเหสีของจักรพรรดิซ่งเจินจง ได้สำเร็จราชการแทน เพื่อเลี่ยงความวุ่นวายในราชสำนัก อ๋องแปดจึงไม่เสด็จเข้าวังอีกและทรงแสร้งมีพระสติวิปลาส จนกระทั่งพระนางหลิวสิ้นพระชนม์ อ๋องแปดจึงเสด็จเข้าวังไปทรงเปิดเผยว่า พระนางหลิวมิใช่พระมารดาที่แท้จริงของจักรพรรดิซ่งเหรินจง แต่เป็นนางหลี่ (李氏) คนรับใช้ของพระนางหลิว
จักรพรรดิซ่งเหรินจงไว้พระทัยในอ๋องแปดมาก ทรงตั้งอ๋องแปดเป็นประธานองคมนตรี ครั้นอ๋องแปดประชวรหนัก ก็ประทานเงิน 5,000 ตำลึง แต่อ๋องแปดทรงบอกปัด ตรัสว่า "ไยต้องให้คนที่ใกล้จะตายอยู่แล้วเป็นภาระของบ้านเมืองอีกเล่า" เมื่ออ๋องแปดทิวงคต จักรพรรดิซ่งเหรินจงก็ทรงจัดพระราชพิธีบูชาถึง 3 ครั้ง และทรงให้เผยแพร่พระนิพนธ์ของอ๋องแปดแก่ข้าราชการโดยทั่วกัน
อ๋องแปดทรงเป็นตัวละครสำคัญในวรรณกรรมและเรื่องเล่าขานหลายเรื่อง โดยเฉพาะที่เกี่ยวกับเปา เจิ่ง (包拯), ตี๋ ชิง (狄青), และขุนศึกตระกูลหยาง
นิยายจำนวนมากระบุว่า อ๋องแปดมีพระนามว่า จ้าว เต๋อฟาง (趙德芳) แต่ที่จริงแล้วเป็นพระนามพระญาติผู้ใหญ่ของอ๋องแปดซึ่งในประวัติศาสตร์ปรากฏว่า สิ้นพระชนม์ใน ค.ศ. 981 ขณะมีพระชันษาได้ 22 ปี ซึ่งเป็นเวลาถึง 4 ปีก่อนอ๋องแปดตัวจริงจะประสูติ
นิยายมักระบุว่า อ๋องแปดประทับ ณ หนานชิงกง (狄千金; "ตำหนักวิเวกทางใต้") มีชายา คือ ตี๋ เชียนจิน (狄千金; ฮกเกี้ยนว่า เต็กเชยกิม) ป้าของขุนพลตี๋ ชิง และมีโอรสด้วยกัน คือ องค์ชายลู่ฮฺวา (潞花王) นอกจากนี้ อ๋องแปดยังทรงลอบเลี้ยงจักรพรรดิซ่งเหรินจงมาตั้งแต่เล็กจนโต เพราะพระนางหลิวทรงปองร้าย
แมงกะพรุนโนะมุระ
แมงกะพรุนโนะมุระ (; โรมะจิ: "echizen kurage"; ; ) สัตว์ไม่มีกระดูกสันหลังจำพวกแมงกะพรุนชนิดหนึ่ง จัดเป็นแมงกะพรุนชนิดหนึ่งที่มีขนาดใหญ่ที่สุดในโลก โดยเป็นสัตว์ในไฟลัมไนดาเรียที่ใหญ่ที่สุดในโลก เป็นแมงกะพรุนชนิดที่รับประทานได้แต่ไม่เป็นที่นิยมนัก
แมงกะพรุนโนะมุระ แพร่กระจายพันธุ์อย่างรวดเร็วในน่านน่้ำญี่ปุ่น โดยอุตสาหกรรมประมงที่เคยจับปลาได้คราวละหลายล้านตัน ต้องตกตะลึงเมื่ออวนลากพบแต่แมงกะพรุนชนิดนี้เต็มไปหมด นับตั้งแต่ปี ค.ศ. 2002 จำนวนประชากรในญี่ปุ่นก็เพิ่มขึ้นหลายพันล้านตัว จากเดิมที่เคยแพร่ขยายพันธุ์ครั้งใหญ่คราวละ 40 ปี ปัจจุบันคาดการณ์ว่ามีประมาณ 2 หมื่นล้านตัว มากกว่าประชากรมนุษย์บนโลกถึง 3 เท่า
แมงกะพรุนโนะมุระขนาดใหญ่สุดมีน้ำหนักได้มากถึง 450 ปอนด์ และมีเส้นรอบวงประมาณ 12 ฟุต การแพร่ขยายพันธุ์อย่างรวดเร็วของแมงกะพรุนโมมูระทำให้รัฐบาลญี่ปุ่นต้องเร่งทำการศึกษาและหยุดยั้งการแพร่ขยายพันธุ์ จากการศึกษาวิจัยโดยเครื่องส่งสัญญาณดาวเทียม พบว่าแมงกะพรุนโนะมุระมีพฤติกรรมที่ตะกละตะกลามมาก โดยหนึ่งตัวจะกินแพลงก์ตอนสัตว์คราวละมาก ๆ เทียบเท่ากับจำนวนเต็มทั้งสระว่ายน้ำโอลิมปิกได้ทั้งสระภายในหนึ่งวัน
ในเวลากลางวัน แพลงก์ตอนสัตว์จะลอยตัวขึ้นเหนือน้ำ แมงกะพรุนโนะมุระจะลอยตามตัว เมื่อตกกลางคืนแพลงก์ตอนสัตว์ก็จะดำดิ่งลงไป แมงกะพรุนโนะมุระก็จะลอยตัวลงต่ำตามไปด้วย และจากการศึกษาพบว่า เมื่อผ่าตัวหรือจับขึ้นมาแล้ว แมงกะพรุนโนะมุระตัวเมียจะปล่อยไข่หลายล้านฟอง และตัวผู้ก็มีสเปิร์มหลายล้านตัว เมื่อถูกจู่โจมไข่และสเปิร์มจะถูกปฏิสนธิทันที ไข่ที่สุกแล้วจะจมลงไปสู่พื้นทะเลเพื่อรอการเจริญเติบโตไป โดยสามารถอยู่รอดได้หลายปีหรือแม้กระทั้งหลายสิบปี จนกระทั่งถูกภาวะบางประการกระตุ้น แมงกะพรุนตัวอ่อนจะลอยตัวขึ้นมาสู่ท้องทะเลทันที โดยภาวะที่ไปกระตุ้นให้แมงกะพรุนเพิ่มปริมาณมากขึ้นอย่างน่าตกตะลึงนั้น เชื่อว่าเป็นผลมาจากสภาวะแวดล้อมที่เปลี่ยนแปลงไป เช่น น้ำที่มีมลพิษ ที่ส่งผลให้แพลงก์ตอนต่าง ๆ มีธาตุอาหารมากขึ้น ซึ่งก็เป็นอาหารของแมงกะพรุนด้วย ตลอดจนสภาพอากาศที่เปลี่ยนไป ในกรณีของแมงกะพรุนโนะมุระนั้นเชื่อว่าเป็นผลมาจากโรงงานอุตสาหกรรมที่ตั้งเรียงรายบริเวณปากแม่น้ำแยงซีในประเทศจีน ซึ่งเป็นแหล่งอุตสาหกรรมใหญ่และเป็นที่ตั้งของท่าเรือที่มีขนาดใหญ่ที่สุดแห่งหนึ่งของโลกด้วย
เซี่ยงไฮ้ทาวเวอร์
เซี่ยงไฮ้ทาวเวอร์ (, , พินอิน: Shànghǎi Zhōngxīn Dàshà) คือตึกระฟ้าที่ตั้งอยู่ในเขต Lujiazui, Pudong, นครเซี่ยงไฮ้ ออกแบบโดย Gensler เซี่ยงไฮ้ทาวเวอร์คือ ตึกที่สูงที่สุดในกลุ่มตึกที่ติดกัน 3 หลัง ในเขต ผู่ตง อีกสองตึกคือ จินเหมาทาวเวอร์ และศูนย์การเงินโลกเซี่ยงไฮ้ การก่อสร้างอาคารเริ่มในเดือนพฤศจิกายน พ.ศ. 2551 โดยจะสร้างอาคารสูงประมาณ 632 เมตร (2,073 ฟุต) และมี 121 ชั้น ด้วยพื้นที่ 380,000 ตารางเมตร (4,090,000 ตารางฟุต) ซึ่งคาดว่าจะเปิดทำการใน พ.ศ. 2558
จากการสร้างส่วนบนสุดของตึกเมื่อวันที่ 3 สิงหาคม พ.ศ. 2556 และสร้างเสร็จในวันที่ 6 กันยายน พ.ศ. 2558 เซี่ยงไฮ้ทาวเวอร์ในปัจจุบันเป็นตึกที่สูงที่สุดในประเทศจีน และสูงที่สุดอันดับ 2 ของโลก รองจากตึกบุรจญ์เคาะลีฟะฮ์ ในดูไบ สหรัฐอาหรับเอมิเรตส์ นอกจากนี้ยังมีปล่องลิฟต์ยาวที่สุดในโลก
นี่คือการจัดสรรพื้นที่ในอาคารซี่ยงไฮ้ทาวเวอร์
พระศาสนโศภน (ปลอด อตฺถการี)
พระศาสนโศภน (ปลอด อตฺถการี) อดีตเจ้าอาวาสวัดราชาธิวาสราชวรวิหารและวัดราชผาติการามวรวิหาร และดำรงตำแหน่งสำคัญอีกหลายตำแหน่งในคณะสงฆ์ไทย เช่น สมาชิกสังฆสภา สังฆมนตรีช่วยว่าการองค์การปกครอง เจ้าคณะภาค 7-8-9 (ธรรมยุต) เป็นต้น
ในปี พ.ศ. 2503 ท่านถูกกล่าวหาว่าขัดพระบัญชาของสมเด็จพระอริยวงศาคตญาณ สมเด็จพระสังฆราช (ปลด กิตฺติโสภโณ) จึงถูกถอดจากสมณศักดิ์ไป 15 ปี เมื่อพิสูจน์ว่าท่านเป็นผู้บริสุทธิ์จึงได้รับพระราชทานสมณศักดิ์คืน
พระศาสนโศภน มีนามเดิมว่าซุยหิ้น วัฒโนดร เกิดเมื่อวันอาทิตย์ที่ 19 ตุลาคม พ.ศ. 2445 เป็นบุตรคนโตในบรรดาบุตรทั้งหมด 10 คนของนายฮวด กับนางคิ่น วัฒโนดร อาศัยอยู่ที่ตำบลบ่อยาง อำเภอเมืองสงขลา ศึกษาจบชั้นมัธยมศึกษาปีที่ 6 จากโรงเรียนมหาวชิราวุธ จังหวัดสงขลา แล้วมาเรียนต่อที่กรุงเทพฯ จนจบชั้นมัธยมศึกษาปีที่ 8 จากโรงเรียนสวนกุหลาบวิทยาลัย ท่านเตรียมตัวจะไปศึกษาต่อที่ประเทศอังกฤษ จึงตัดสินใจบวชก่อนสัก 1 พรรษา อุปสมบทแล้วกลับเกิดความเลื่อมใสในพระพุทธศาสนาจึงดำรงสมณเพศสืบมาจนกระทั่งถึงแก่มรณภาพ
นายซุยหิ้น วัฒโนดร ได้เข้าอุปสมบทเมื่อวันที่ 14 มิถุนายน พ.ศ. 2465 เวลา 9:10 น. ที่วัดธรรมบูชา จังหวัดสุราษฎร์ธานี พระครูศาสนพินิจ (พลับ ฐิติโก) เป็นพระอุปัชฌาย์ พระธรรมโกศาจารย์ (เซ่ง อุตฺตโม) เป็นพระกรรมวาจาจารย์ พระครูโยคาธิการวินิตเป็นพระอนุสาวนาจารย์ ได้รับฉายาว่า "อตฺถการี" อยู่วัดธรรมบูชาได้ 1 พรรษา พระครูสังฆพินัยจึงไปรับมาอยู่วัดราชาธิวาสราชวรวิหาร พระธรรมโกศาจารย์จึงเปลี่ยนชื่อท่านเป็นปลอด
ในปี พ.ศ. 2503 สมเด็จพระวันรัต (ปลด กิตฺติโสภโณ) ได้ขึ้นดำรงสมณศักดิ์ที่สมเด็จพระสังฆราช สมเด็จพระมหาวีรวงศ์ (จวน อุฏฺฐายี) ได้ดำรงตำแหน่งสังฆนายก พระพิมลธรรม (อาจ อาสโภ) และพระศาสนโศภน (ปลอด อตฺถการี) ถูกกีดกันจนไม่ได้รับตำแหน่งใด ๆ ในคณะสังฆมนตรีต่อ และยังมีข้อกล่าวหาว่าพระพิมลธรรมเสพเมถุนทางเวจมรรคกับพวกของตนจนสำเร็จความใคร่ และมีข่าวว่าพระศาสนโศภนอยู่กับสีกาสองต่อสองในที่ลับหูลับตาหลายครั้ง สมเด็จพระสังฆราชมีพระบัญชาให้ทั้งสองรูปพ้นจากตำแหน่งเจ้าอาวาส แต่ทั้งสองรูปปฏิเสธ โดยตั้งใจจะต่อสู้เพื่อพิสูจน์ความบริสุทธิ์ของตน คณะสังฆมนตรีของสมเด็จพระมหาวีรวงศ์จึงมีมติว่าทั้งสองรูปฝ่าฝืนพระบัญชา ไม่ควรอยู่ในสมณศักดิ์ต่อไป พระบาทสมเด็จพระเจ้าอยู่หัวจึงโปรดให้ถอดทั้งสองรูปออกจากสมณศักดิ์ตั้งแต่วันที่ 11 พฤศจิกายน พ.ศ. 2503
พระภิกษุหลายรูปพยายามท้วงและยื่นเรื่องขอความเป็นธรรมให้พระเถระทั้งสองรูป สมเด็จพระอริยวงศาคตญาณ สมเด็จพระสังฆราช (วาสน์ วาสโน) จึงตั้งคณะอนุกรรมการสอบสวนขึ้นในวันที่ 17 มกราคม พ.ศ. 2518 ผลการพิจารณาออกมาว่าทั้งสองเป็นผู้บริสุทธิ์ พระบาทสมเด็จพระเจ้าอยู่หัวจึงโปรดให้พระเถระทั้งสองรูปคืนสู่สมณศักดิ์เดิมตั้งแต่วันที่ 31 พฤษภาคม พ.ศ. 2518
พระศาสนโศภน (ปลอด อตฺถการี) มรณภาพเมื่อวันพฤหัสบดีที่ 12 ตุลาคม พ.ศ. 2521 เวลาราว 05:00 น. ณ ตึกแดง คณะเหนือ วัดราชาธิวาส สิริอายุได้ 76 ปี 11 เดือน 24 วัน ตั้งศพบำเพ็ญที่ศาลาโบสถ์แพ จนถึงวันที่ 9 มิถุนายน พ.ศ. 2522 เวลา 14:30 น. จึงได้เปลื้องเครื่องสุกำศพ เพื่อนำบุพโพไปเผา ณ เมรุหน้าพลับพลาอิศริยาภรณ์ และได้รับพระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส เมื่อวันที่ 11 มิถุนายน พ.ศ. 2522 เวลา 17:00 น.
อมันตา ลุมพินี
อมันตา ลุมพินี () คือคอนโดมีเนียมแห่งหนึ่งสูง 44 ชั้น ตั้งอยู่บนถนนพระรามที่ 4 เขตสาทร กรุงเทพมหานคร เป็นคอนโดมีเนียมพักอาศัยที่สูงที่สุดแห่งหนึ่งของไทย รองจากเดอะ ริเวอร์ ทาวเวอร์ เอ และเดอะ พาโน ตัวอาคารตั้งอยู่ใกล้กับสวนลุมพินี ราชกรีฑาสโมสร และสวนเบญจกิติ โดยสามารถเข้าถึงที่สถานีรถไฟใต้ดินลุมพินี คลองเตย และทางพิเศษเฉลิมมหานคร ปัจจุบันเป็นตึกที่สูงที่สุดอันดับ 13 ของประเทศไทย
บันไดดอกรัก
บันไดดอกรัก เป็นละครโทรทัศน์ไทย ผลิตโดยดีด้า วิดีโอ โปรดักชั่น ออกอากาศทางช่อง7 ทุกวันพุธและวันพฤหัสบดี เวลา 20.20 - 22.20 น. นำแสดงโดย อรรคพันธ์ นะมาตร์, พีชญา วัฒนามนตรี และ แซมมี่ เคาวเวลล์ ออกอากาศครั้งแรกเมื่อวันที่ 9 กุมภาพันธ์ - 14 เมษายน พ.ศ. 2554 และทางสถานีได้นำกลับมารีรันให้ชมอีกครั้ง ทุกวันจันทร์ - ศุกร์ เวลา 13.00 น. เริ่มออกอากาศรีรันตอนแรกวันที่ 13 พฤษภาคม - 13 มิถุนายน พ.ศ. 2557
เฉิน เฉียวเอิน
เฉิน เฉียวเอิน หรือ โจ เฉิน (; ชื่อภาษาอังกฤษ: Joe Chen, Chen Qiao'en) เป็นนักร้องและนักแสดงที่มีชื่อเสียงจากเรื่อง ชะตารักกำหนดเลิฟ ในบทสาวโพสต์อิท และบทตงฟางปุ๊ป้าย ในกระบี่เย้ยยุทธจักร เกิดเมื่อวันที่ 4 เมษายน พ.ศ. 2522
ฯลฯ
Chen Qiaoen Thai Info 泰國喬恩小窩
sina weibo
baike.baidu.com--Chen Qiaoen